
	诪转谞讬' 讗讬谉 驻讜讞转讬谉 诪注砖专讛 诪诇讻讬讜转 诪注砖专讛 讝讻专讜谞讜转 诪注砖专讛 砖讜驻专讜转 专' 讬讜讞谞谉 讘谉 谞讜专讬 讗讜诪专 讗诐 讗诪专 讙' 讙' 诪讻讜诇谉 讬爪讗:


	讙诪' 讛谞讬 注砖专讛 诪诇讻讬讜转 讻谞讙讚 诪讬 讗诪专 (专讘讬) 讻谞讙讚 注砖专讛 讛诇讜诇讬诐 砖讗诪专 讚讜讚 讘住驻专 转讛诇讬诐 讛诇讜诇讬诐 讟讜讘讗 讛讜讜 讛谞讱 讚讻转讬讘 讘讛讜 {转讛讬诇讬诐 拽谞-讙} 讛诇诇讜讛讜 讘转拽注 砖讜驻专 专讘 讬讜住祝 讗诪专 讻谞讙讚 注砖专转 讛讚讘专讜转 砖谞讗诪专讜 诇讜 诇诪砖讛 讘住讬谞讬 专' 讬讜讞谞谉 讗诪专 讻谞讙讚 注砖专讛 诪讗诪专讜转 砖讘讛谉 谞讘专讗 讛注讜诇诐 讛讬 谞讬谞讛讜 讜讬讗诪专 (讜讬讗诪专) 讚讘专讗砖讬转 讟' 讛讜讜 讘专讗砖讬转 谞诪讬 诪讗诪专 讛讜讗 讚讻转讬讘 {转讛讬诇讬诐 诇讙-讜} 讘讚讘专 讛' 砖诪讬诐 谞注砖讜: 专' 讬讜讞谞谉 讘谉 谞讜专讬 讗讜诪专 讗诐 讗诪专 砖诇砖 砖诇砖 诪讻讜诇谉 讬爪讗: 讗讬讘注讬讗 诇讛讜 讛讬讻讬 拽转谞讬 砖诇砖 诪谉 讛转讜专讛 砖诇砖 诪谉 讛谞讘讬讗讬诐 讜砖诇砖 诪谉 讛讻转讜讘讬诐 讚讛讜讜 转砖注 讜讗讬讻讗 讘讬谞讬讬讛讜 讞讚讗 讗讜 讚诇诪讗 讗讞讚 诪谉 讛转讜专讛 讜讗讞讚 诪谉 讛谞讘讬讗讬诐 讜讗讞讚 诪谉 讛讻转讜讘讬诐 讚讛讜讬讬谉 诇讛讜 砖诇砖 讜讗讬讻讗 讘讬谞讬讬讛讜 讟讜讘讗 转''砖 讚转谞讬讗 讗讬谉 驻讜讞转讬谉 诪注砖专讛 诪诇讻讬讜转 诪注砖专讛 讝讻专讜谞讜转 诪注砖专讛 砖讜驻专讜转 讜讗诐 讗诪专 砖讘注 诪讻讜诇谉 讬爪讗 讻谞讙讚 砖讘注讛 专拽讬注讬诐 专讘讬 讬讜讞谞谉 讘谉 谞讜专讬 讗诪专 讛驻讜讞转 诇讗 讬驻讞讜转 诪砖讘注 讜讗诐 讗诪专 砖诇砖 诪讻讜诇谉 讬爪讗 讻谞讙讚 转讜专讛 谞讘讬讗讬诐 讜讻转讜讘讬诐 讜讗诪专讬 诇讛 讻谞讙讚 讻讛谞讬诐 诇讜讬诐 讜讬砖专讗诇讬诐 讗诪专 专讘 讛讜谞讗 讗诪专 砖诪讜讗诇 讛诇讻讛 讻专' 讬讜讞谞谉 讘谉 谞讜专讬:


	诪转谞讬' 讗讬谉 诪讝讻讬专讬谉 (讝讻专讜谉 诪诇讻讜转 讜砖讜驻专) 砖诇 驻讜专注谞讜转 诪转讞讬诇 讘转讜专讛 讜诪砖诇讬诐 讘谞讘讬讗 专' 讬讜住讬 讗讜诪专 讗诐 讛砖诇讬诐 讘转讜专讛 讬爪讗:

转讜住驻讜转





	诪转讞讬诇 讘转讜专讛 讜诪住讬讬诐 讘谞讘讬讗. 讜讗''转 讚讘讻诇 讚讜讻转讗 诪砖诪注 讚谞讘讬讗讬 注讚讬祝 诪讻转讜讘讬诐 讻讚讗诪专 (诪谞讬诇讛 讚祝 诇讗.) 讻转讜讘 讘转讜专讛 讜砖谞讜讬 讘谞讘讬讗讬诐 讜诪砖讜诇砖 讘讻转讜讘讬诐 讜讛''拽 拽专讗讬 讚讻转讬讘讬 讘讻转讜讘讬 讘专讬砖讗 讜讛讚专 讘谞讘讬讗讬 讜讬''诇 诪砖讜诐 讚拽专讗讬 讚转讛诇讬诐 诪砖诇讬 讜讗讬讜讘 拽讚诪讜 诇谞讘讬讗讬诐 讜诪讛 砖讗谞讜 谞讜讛讙讬诐 诇讛砖诇讬诐 讘转讜专讛 讚注讘讚讬谞谉 讻专讘讬 讬讜住讬 讻讚讗诪专讬谞谉 讘讙诪专讗 讛诪砖诇讬诐 讘转讜专讛 讝专讬讝 讜诪砖讜讘讞 讜讻谉 讛讬讜 讜讜转讬拽讬谉 注讜砖讬谉:





专讘讬谞讜 讞谞谞讗诇

转"专 诪谞讬讬谉 砖讗讜诪专讬' 讗讘讜转 砖谞讗诪专 讛讘讜 诇讛' 讘谞讬 讗诇讬诐 讻诇讜诪专 讘谞讬 讛讙讚讜诇讬诐 讻讚讻转讬讘 讜讗转 讗讬诇讬 讛讗专抓 诇拽讞. 讙讘讜专讜转 砖谞讗诪专 讛讘讜 诇讛' 讻讘讜讚 讜注讜讝 拽讚讜砖讜转 砖谞讗诪专 讛讘讜 诇讛' 讻讘讜讚 砖诪讜 讛砖转讞讜讜 诇讛' 讘讛讚专转 拽讚砖. 讜诪谞讬讬谉 砖讗讜诪专讬诐 拽讚讜砖转 讛讬讜诐 讜讛讜讗 讗转讛 讘讞专转谞讜 诪讻诇 讛注诪讬诐 讜诪诇讻讬讜转 讜讝讻专讜谞讜转 讜砖讜驻专讜转 讚转谞讬讗 专' 讗诇讬注讝专 讗讜诪专 砖讘转讜谉 讝讻专讜谉 转专讜注讛 讙讜' 砖讘转讜谉 讝讜 拽讚讜砖转 讛讬讜诐 讻讜'. 讗"诇 专' 注拽讬讘讗 诪驻谞讬 诪讛 诇讗 谞讗诪专 砖讘转讜谉 砖讘讜转 砖讛专讬 讘讜 驻转讞 讛讻转讜讘 转讞诇讛 讗诇讗 砖讘转讜谉 砖讘讜转 拽讚砖讛讜 讘注砖讬讬转 诪诇讗讻讛 讝讻专讜谉 讗诇讜 讝讻专讜谞讜转 转专讜注讛 讗诇讜 砖讜驻专讜转 诪拽专讗 拽讚砖 讝讜 拽讚讜砖转 讛讬讜诐. 



讜诪谞讬谉 砖讗讜诪专讬诐 诪诇讻讬讜转 注诪讛谉 砖谞讗诪专 讜讛讬讜 诇讻诐 诇讝讻专讜谉 诇驻谞讬 讗诇讛讬讻诐. 



(讗') 砖讗讬谉 转"诇 讗谞讬 讛' 讗诇讛讬讻诐 讜诇诪讛 注讜讚 讻转讜讘 讗谞讬 讛' 讗诇讛讬讻诐 讝讛 讘谞讛 讗讘 讻诇 诪拽讜诐 砖谞讗诪专讜 讝讻专讜谞讜转 讬讛讬讜 诪诇讻讬讜转 注诪讛谉. 讛谞讛 诪爪讗谞讜 诪谉 讛转讜专讛 砖爪专讬讱 诇讛讝讻讬专 讝讻专讜谞讜转 砖讜驻专讜转 讜诪诇讻讬讜转 讜诇拽讚讜砖转 讛讬讜诐 注讜讚 讘讗讜 诇驻专砖 讛讬讗讱 住讬讚讜专讜 转谞讬讗 专' 讗讜诪专 拽讚讜砖转 讛讬讜诐 砖讛讬讗 讗转讛 讘讞专转谞讜 讗讜诪专讛 注诐 讛诪诇讻讬讜转 讘讘专讻讛 专讘讬注讬转 诪讛 诪爪讗谞讜 讻诇 诪拽讜诐 讘砖讘转讜转 讜讘讬诪讬诐 讟讜讘讬诐 讘专讘讬注讬转 驻讬' 讗讘讜转. 讙讘讜专讜转. 拽讚讜砖转 讛砖诐 讜讗讞专讬讛谉 拽讚讜砖转 讛讬讜诐 讜讻讬讜谉 砖注诪讚 专讘讬 讻专' 注拽讬讘讗 讚诪转谞讬转讬谉 讛诇讻转' 讻讜讜转讬讬讛讜 讜讗驻讬' 专砖讘"讙 讚驻诇讬讙 注诇 专讘讬 讗诪专 讻专' 注拽讬讘讗 讚诪转谞讬转讬谉 砖讛讬讜 谞讜讛讙讬谉 讘讬讘谞讛 砖转讜拽注讬谉 诇诪诇讻讬讜转 讜讛讗 讚转谞讬讗 诇砖谞讬 讬专讚 专' 讞谞讬谞讗 讘谞讜 砖诇 专' 讬讜住讬 讛讙诇讬诇讬 讜注砖讛 讻专' 注拽讬讘讗 讗讜拽诪讛 专讘 讞住讚讗 诪讗讬 诇砖谞讬 诇砖谞讛 讛讘讗讛 讜讛诇讻讛 讻专' 注拽讬讘讗 讚讗诪专 讗讜诪专 讗讘讜转 讜讙讘讜专讜转 讜拽讚讜砖转 讛砖诐 讜讻讜诇诇 诪诇讻讬讜转 注诐 拽讚讜砖转 讛讬讜诐 讜转讜拽注 讝讻专讜谞讜转 讜转讜拽注 砖讜驻专讜转 讜转讜拽注 讜讗讜诪专 注讘讜讚讛 讜讛讜讚讗讛 讜讘专讻转 讻讛谞讬诐 讜砖讬诐 砖诇讜诐:
讬专讜砖诇诪讬 专' 讘讗 讘砖诐 专' 讗讘讗 讘"专 讬专诪讬讛 讘转驻诇讛 讛讜讗 讗讜诪专 讗诇讛讬 讚讜讚 讜讘讜谞讛 讬专讜砖诇讬诐 讜讘谞讘讬讗 讛讜讗 讗讜诪专 讗诇讛讬 讚讜讚 讜诪爪诪讬讞 拽专谉 讬砖讜注讛. 讬讜诐 专"讛 砖讞诇 诇讛讬讜转 讘砖讘转 专' 讗讜诪专 驻讜转讞 讘砖讘转 讜讞讜转诐 讘砖讘转 讜讬"讟 讘讬谞转讬诐 专"讬 讘谉 驻讝讬 讘砖诐 专讬讘"诇 讛诇讻讛 讻专讘讬:




[诪转谞讬'] 讗讬谉 驻讜讞转讬谉 诪注砖专讛 诪诇讻讬讜转 诪注砖专讛 讝讻专讜谞讜转 诪注砖专讛 砖讜驻专讜转 讛谞讬 注砖专 讻谞讙讚 诪讬 讻谞讙讚 注砖专讛 讛诇诇讜 讗诇 讘拽讚砖讜 讻讜' 专讘 讬讜住祝 讗诪专 讻谞讙讚 注砖专 讚讘专讜转 专' 讬讜讞谞谉 讗诪专 讻谞讙讚 注砖专 诪讗诪专讜转 讜讛谉 讜讬讗诪专 讜讬讗诪专 讚讘专讗砖讬转 砖讘专讗砖讬转 谞诪讬 诪谉 讛诪谞讬讬谉 讻讬 诪讗诪专 讛讜讗 砖谞讗' 讘讚讘专 讛' 砖诪讬诐 谞注砖讜:




讬专讜砖诇诪讬 讛谞讬 注砖专 诪诇讻讬讜转 讻谞讙讚 注砖专 拽讬诇讜住讬谉 砖讗诪专 讚讜讚 讘讛诇诇讜讬讛 讛诇诇讜 讗诇 讘拽讚砖讜 讜讙讜' 注讚 讻诇 讛谞砖诪讛 转讛诇诇 讬讛 注砖专讛 讝讻专讜谞讜转 讻谞讙讚 注砖专讛 讜讬讚讜讬谉 砖讗诪专 讬砖注讬讛 专讞爪讜 讛讝讻讜 诪讛 讻转讬讘 讘转专讬讛 诇诪讚讜 讛讬讟讘 讚专砖讜 诪砖驻讟 讗砖专讜 讞诪讜抓 诇讻讜 谞讗 讜谞讜讻讞讛:
讬' 砖讜驻专讜转 讻谞讙讚 讬' 砖讜驻专讜转 讜驻专 讜讗讬诇 讜砖注讬专 专' 讬讜讞谞谉 讘谉 谞讜专讬 讗诪专 讗诐 讗诪专 讙' 诪谉 讛转讜专讛 讙' 诪谉 讛讻转讜讘讬诐 讜讙' 诪谉 讛谞讘讬讗讬诐 讬爪讗 讚讛讜讜 诇讛讜 讟' 讜讗讬讻讗 讘讬谞讬讛谉 讞讚讗 讗讜 讚讬诇诪讗 讗讞转 诪谉 讛转讜专讛 讗讞转 诪谉 讛谞讘讬讗讬诐 讜讗讞转 诪谉 讛讻转讜讘讬诐 讜讗讬讻讗 讘讬谞讬讬讛讜 砖讘注 讘讻诇 讗讞转 诪讛谉 转"砖 讚转谞讬讗 专' 讬讜讞谞谉 讘谉 谞讜专讬 讗讜诪专 诇讗 讬驻讞讜转 诪砖讘注 讜讗诐 讗诪专 砖诇砖 诪讻讜诇谉 讬爪讗 讻谞讙讚 转讜专讛 谞讘讬讗讬诐 讜讻转讜讘讬诐 讜讗诪专讬 诇讛 讻谞讙讚 讻讛谞讬诐 诇讜讬诐 讜讬砖专讗诇讬诐:






专诪讘"谉

讛讗 讚转谞谉 住讚专 讘专讻讜转 讗讜诪专 讗讘讜转 讜讙讘讜专讜转 讻讜'. 诪砖诪注 讚诇讗 诪砖谞讬 讘讛讜 诪讬讚讬 讜讝讜 砖谞讛讙讜 诇讜诪专 讝讻专谞讜 讜诪讬 讻诪讜讱 诇讗 诪爪讗讜 诇讛诐 讛专讗砖讜谞讬诐 注讬拽专 讘讚讘专讬 专讘讜转讬谞讜 讗诇讗 讘诪住' 住讜驻专讬诐 诪爪讗转讬 讻诇砖讜谉 讛讝讛 讜讻砖诐 砖讞转讬诪转谉 砖诇 专"讛 讜讬讜讛讻"驻 诪砖讜谞讛 诪砖讗专 讬诪讬诐 讻讱 转驻诇转谉 诪砖讜谞讛 讜讗讬谉 讗讜诪专讬诐 讝讻专谞讜 讘砖诇砖 专讗砖讜谞讜转 讜讘砖诇砖 讗讞专讜谞讜转 讗诇讗 讘砖谞讬 讬诪讬诐 讟讜讘讬诐 砖诇 专"讛 讜讬讜讛"讻 讜讘拽讜砖讬 讛转讬专讜 讜讗诐 讞诇 专讗砖 讛砖谞讛 诇讛讬讜转 讘砖讘转 讗讬谞讜 讗讜诪专 讬讜诐 转专讜注讛 讗诇讗 讝讻专讜谉 转专讜注讛 诇驻讬 砖讗讬谉 转拽讬注转 砖讜驻专 讚讜讞讛 讗转 砖讘转 讘讙讘讜诇讬谉 诪砖讜诐 讙讝专讛. 住讚专 讘专讻讜转 讗讜诪专 讗讘讜转 讜讙讘讜专讜转 讻讜'. 诪砖诪注 讚诇讗 诪砖谞讬 讘讛讜 诪讬讚讬 讜讝讜 砖谞讛讙讜 诇讜诪专 讝讻专谞讜 讜诪讬 讻诪讜讱 诇讗 诪爪讗讜 诇讛诐 讛专讗砖讜谞讬诐 注讬拽专 讘讚讘专讬 专讘讜转讬谞讜 讗诇讗 讘诪住' 住讜驻专讬诐 诪爪讗转讬 讻诇砖讜谉 讛讝讛 讜讻砖诐 砖讞转讬诪转谉 砖诇 专"讛 讜讬讜讛讻"驻 诪砖讜谞讛 诪砖讗专 讬诪讬诐 讻讱 转驻诇转谉 诪砖讜谞讛 讜讗讬谉 讗讜诪专讬诐 讝讻专谞讜 讘砖诇砖 专讗砖讜谞讜转 讜讘砖诇砖 讗讞专讜谞讜转 讗诇讗 讘砖谞讬 讬诪讬诐 讟讜讘讬诐 砖诇 专"讛 讜讬讜讛"讻 讜讘拽讜砖讬 讛转讬专讜 讜讗诐 讞诇 专讗砖 讛砖谞讛 诇讛讬讜转 讘砖讘转 讗讬谞讜 讗讜诪专 讬讜诐 转专讜注讛 讗诇讗 讝讻专讜谉 转专讜注讛 诇驻讬 砖讗讬谉 转拽讬注转 砖讜驻专 讚讜讞讛 讗转 砖讘转 讘讙讘讜诇讬谉 诪砖讜诐 讙讝专讛:



讛讗 讚讗诪专讬' 专' 讬讜讞谞谉 讘谉 谞讜专讬 讗讜诪专 讛驻讜讞转 诇讗 讬驻讞讜转 诪砖讘注. 驻讬' 诇讬转 诇讬讛 讗讬谉 驻讜讞转讬谉 诪注砖专讛 讗诇讗 诪爪讜讛 诪谉 讛诪讜讘讞专 讘注砖专讛 讜讗诐 专爪讛 诇驻讞讜转 驻讜讞转 讜讗讜诪专 砖讘注 讜讗诐 砖诇砖 诪讻讜诇谉 讬爪讗 讗讬 谞诪讬 诇诪爪讜讛 谞诪讬 讗讜诪专 砖讘注 讻讬 讛讛讬讗 讚讗诪专讬' 讛驻讜讞转 诇讗 讬驻讞讜转 诪砖诇砖 讜讛诪讜住讬祝 诇讗 讬讜住讬祝 注诇 砖讘注 讜诇讻转讞诇讛 讗谞讜 讗讜诪专讬' 砖诇砖 讜讗诪专 专讘 讛诪谞讜谞讗 讗诪专 砖诪讜讗诇 讛诇讻讛 讻专讘讬 讬讜讞谞谉 讘谉 谞讜专讬. 
讜转诪讬讛讗 诇讬 砖诇讗 讻转讘讜 专讘讬' 讬爪讞拽 讜讛讙讗讜谞讬诐 讝"诇 讛讗 讚讗"专 讬讜讞谞谉 讛驻讜讞转 诇讗 讬驻讞讜转 诪砖讘注 讜诪转讜讱 讻讱 谞专讗讛 讚转谞讗 讚讘专讬讬转讗 驻诇讬讙 讗诪转谞讬转讬谉 讚讗讬诇讜 诪转谞讬转讬谉 诇专讘谞谉 讗诐 驻讬讞转 诪注砖专讛 诇讗 讬爪讗 诪诪讗讬 讚拽转谞讬 讗讬谉 驻讜讞转讬谉 讻讜' 讜专' 讬讜讞谞谉 讘谉 谞讜专讬 讗讜诪专 讗诐 讗诪专 砖诇砖 讬爪讗 讗诇诪讗 诇转"拽 诇讗 讬爪讗. 讚讗讬谉 驻讜讞转讬谉 讗驻讬' 讚讬注讘讚 拽讗诪专 讜讗诇讜 诇讘专讬讬转讗 讗诐 讗诪专 砖讘注 讬爪讗 讜注讜讚 讚讗诐 讗讬转讗 讚住讘专 转谞讗 讚诪转谞讬' 讬爪讗 讘砖讘注 诇讬转谞讬 讗讬讛讜 讛讻讬 讻讚拽转谞讬 专' 讬讜讞谞谉 讘谉 谞讜专讬 讗诐 讗诪专 砖诇砖 讬爪讗 讗诇讗 砖诪注 诪讬谞讛 讚驻诇讬讙讬 讜驻诇讬讙讬 谞诪讬 讘专' 讬讜讞谞谉 讚讗诇讜 诇转谞讗 讚诪转谞讬转讬谉 诇讻转讞诇讛 注砖专讛 讚诇讗 驻诇讬讙 讗诇讗 讚讬注讘讚 砖讘砖诇砖 讬爪讗 讜讗诇讜 诇讘专讬讬转讗 讗诐 讘讗 诇驻讞讜转 讗讜诪专 砖讘注 驻住讜拽讬诐 讜讻讬 驻住拽讬' 讘讙诪专讗 讛诇讻讛 讻专讘讬 讬讜讞谞谉 讘谉 谞讜专讬 讗诇讬讘讗 讚诪转谞讬' 驻住拽讬' 讛诇讻讱 诇讗 讬驻讞讜转 诪注砖专讛 讗讘诇 讚讬注讘讚 讘砖诇砖 谞诪讬 讗讬谉 诪讞讝讬专讬谉 讗讜转谉. 讜讗讬 拽砖讬讗 诇讱 讗讬 讛讻讬 讛讬讻讬 驻砖讟讬谞谉 砖诇砖 讚诪转谞讬转讬谉 诪砖诇砖 讚讘专讬讬转讗 讚讬诇诪讗 讘讛讗讬 谞诪讬 驻诇讬讙讬, 诇讗 拽砖讬讗 讻讬讜谉 讚讛讻讗 拽转谞讬 砖诇砖 讬爪讗 讜讛讻讗 拽转谞讬 砖诇砖 讬爪讗 讜讚讗讬 讞讚 驻讬专讜砖讗 讗讬转 诇讛讜 讜注讜讚 讚诇讬转 诇谉 诇砖讜讜讬讬 驻诇讜讙转讗 讘讬谞讬讬讛讜 讘讻讚讬 讗诇讗 讘诪讗讬 讚驻诇讬讙讬 讘讛讚讬讗.
讜讗诪专讜 讛讙讗讜谞讬诐 讝"诇 讗讬谉 驻讜讞转讬谉 诪注砖专讛 讗讘诇 诪讜住讬驻讬谉 注诇讬讛诐 讜讻讬讜谉 砖拽讘诇讛 讛讬讗 谞拽讘诇 讜讗注"驻 砖讛讬讛 谞专讗讛 诇讻讗讜专讛 砖诪爪讜讛 诪谉 讛诪讜讘讞专 讘注砖专' 讻谞讙讚 注砖专转 讛讚讘专讜转 讗讜 讻谞讙讚 注砖专讛 诪讗诪专讜转 讚注砖专讛 讛讜讜 讜诇讗 讬讜转专 讛专讬 诪爪讬谞讜 讻讬讜爪讗 讘讛 砖讗诪专讜 讗讬谉 驻讜讞转讬谉 诪注砖专讛 驻住讜拽讬诐 讘讘讬转 讛讻谞住转 讜讗诪专讜 注诇讛 讻谞讙讚 诪讬 讻谞讙讚 注砖专讛 诪讗诪专讜转 讜注砖专转 讛讚讘专讜转 讜讗注驻"讻 诪讜住讬驻讬谉 注诇讬讛谉:





专砖讘"讗

讛讗 讚讗拽砖讬谞谉: 诇诪讛 讛讜讗 诪讝讻讬专 专讞诪谞讗 讗诪专  讗讬讚讻专. 转诪讬讛讗 诇讬 诪讗讬 拽讗诪专, 讚讛讗 讻诇 讛谞讬 讘专讻讜转 诪讚专讘谞谉 谞讬谞讛讜, 讜讻讚讗诪专讬谞谉 讘砖讬诇讛讬  驻讬专拽讬谉 (诇讚, 讘) 讙讘讬 砖转讬 注讬讬专讜转 讘讗讞转 转讜拽注讬谉 讜讘讗讞转 诪讘专讻讬谉 讛讜诇讻讬谉 诇诪拽讜诐 砖转讜拽注讬谉  讜讗讬谉 讛讜诇讻讬谉 诇诪拽讜诐 砖诪讘专讻讬谉, 驻砖讬讟讗 转拽讬注讜转 讚讗讜专讬讬转讗 讘专讻讜转 讚专讘谞谉. 讜讗诐 讻谉 诪讗讬 拽讗诪专  专讞诪谞讗 讗诪专 讗讚讻专, 砖驻讬专 拽讗诪专 诇讛讜 专' 注拽讬讘讗 诇诪讛 转拽谞讜 诇讜诪专 诪诇讻讬讜转 讻讬讜谉 砖讗讬谞讜 转讜拽注  讘讛谉. 讜谞专讗讛 诇讬 讚诪砖讜诐 砖专讗讜 讞讻诪讬诐 诇讜诪专 诪诇讻讬讜转 讝讻专讜谞讜转 讜砖讜驻专讜转 讜讗住诪讻讬谞讛讜 讗拽专讗  讻讚讗诪专讬谞谉 讘住诪讜讱, 注砖讗讜诐 讻讗讬诇讜 诪谉 讛转讜专讛, 讜讘驻专拽 拽诪讗  (讟讝, 讗) 谞诪讬 讗诪专讜 讗诪专 讛拽讘"讛 讗诪专讜 诇驻谞讬 讘专讗砖 讛砖谞讛 诪诇讻讬讜转 讝讻专讜谞讜转 讜砖讜驻专讜转 诪诇讻讬讜转  讻讚讬 砖转诪诇讬讻讜谞讬 注诇讬讻诐 讝讻专讜谞讜转 讻讚讬 砖讬注诇讛 讝讻专讜谞讬讻诐 诇驻谞讬 诇讟讜讘讛 讜讘诪讛 讘砖讜驻专, 注砖讗讜诐  讻讗讬诇讜 谞爪讟讜讜 讘讻讱, 讜讗讬转讗 谞诪讬 诇拽诪谉 (专讗砖 讛砖谞讛 诇讚, 讘). 讜讙讚讜诇讛 诪讝讜 讗诪专讜 砖诐, 讗诪专 专' 讗讘讛讜 诇诪讛  转讜拽注讬谉 讘砖讜驻专 砖诇 讗讬诇 讘专讗砖 讛砖谞讛 讗诪专 讛拽讘"讛 转拽注讜 诇驻谞讬 讘砖讜驻专 砖诇 讗讬诇 讻讚讬 砖讗讝讻讜专 诇讻诐  注拽讚转 讬爪讞拽, 讜讛讛讬讗 注诇 讻专讞讬谉 诇讗讜 讚讜拽讗 讜专诪讝 谞诪讬 讘拽专讗 诇讬讻讗, 讜转谞讬谞谉 讻诇 讛砖讜驻专讜转 讻砖专讬谉,  讗诇讗 讻诇 砖专讗讜 讞讻诪讬诐 诇讛讬讜转 讻谉 注砖讗讜诐 讻讗讬诇讜 谞爪讟讜讜 注诇 讝讛.



讛谞讬 注砖专讛 讻谞讙讚 诪讬 讻谞讙讚 注砖专讛 讛诇讜诇讬谉 砖讗诪专 讚讜讚  讘诪讝诪讜专 讛诇诇讜讛讜 讘转拽注 砖讜驻专. 讜讻讜诇讛讜 诪讜讻讞 诪讛讻讗, 讻诇讜诪专, 砖讬讛诇诇 注砖专 讘转拽注 砖讜驻专, 讘讬谉  讛诇讜诇讬谉 讚诪诇讻讬讜转 讘讬谉 讛诇讜诇讬谉 讚讝讻专讜谞讜转 讜砖讜驻专讜转. 讗讘诇 讘讬专讜砖诇诪讬 (驻"讚, 讛"讝) 住诪讬讱 讻诇 讞讚  讜讞讚 诇注谞讬谞讬讛, 注砖专讛 诪诇讻讬讜转 讻谞讙讚 注砖专讛 拽诇讜住讬谉 砖讗诪专  讚讜讚 讘讛诇诇讜讬讛 讛诇诇讜 讗诇 讘拽讚砖讜, 注砖专讛 讝讻专讜谞讜转 讻谞讙讚 注砖专讛 讜讚讜讬讬谉 砖讗诪专 讬砖注讬讛 (讬砖注讬讛 讗,  讟讝-讬讞) 专讞爪讜 讛讝讻讜 讜诪讛 讻转讬讘 讘转专讬讛 诇诪讚讜 讛讬讟讬讘 讜诪讛 讻转讬讘 讘转专讬讛 诇讻讜 谞讗 讜谞讜讻讞讛 讗诪专  讛砖诐, 注砖专讛 砖讜驻专讜转 讻谞讙讚 砖讘注讛 讻讘砖讬诐 讜驻专 讜讗讬诇 讜砖注讬专.



讗讬谉 驻讜讞转讬谉 诪注砖专讛  诪诇讻讬讜转 讜讻讜' 讜讗诐 讗诪专 砖讘注 诪讻讜诇谉 讬爪讗 讜讻讜' 专' 讬讜讞谞谉 讘谉 谞讜专讬 讗讜诪专 讛驻讜讞转 诇讗 讬驻讞讜转  诪砖讘注 讜讗诐 讗诪专 砖诇砖 诪讻诇谉 讬爪讗. 讛讗 讘专讬讬转讗 诪砖诪注 讚驻诇讬讙讗 讗诪转谞讬转讬谉, 讚讗诇讜 诇转谞讗 拽诪讗  讚诪转谞讬转讬谉 诪砖诪注 讚讗驻讬诇讜 讘讚讬注讘讚 诇讗 讬爪讗 讘驻讞讜转 诪注砖专 诪讚诇讗 拽转谞讬 讜讗诐 讗诪专 砖讘注 讬爪讗 讻讚拽转谞讬  讘讘专讬讬转讗 讜讻讚拽转谞讬 讘诪转谞讬转讬谉 讘讚专' 讬讜讞谞谉 讘谉 谞讜专讬. 讜诪砖诪注 谞诪讬 讚诇专' 讬讜讞谞谉 讘谉 谞讜专讬  讚诪转谞讬转讬谉 诇讻转讞讬诇讛 诇讗 讬驻讞讜转 诪注砖专, 讚讛讗 诇讗 驻诇讬讙 讛转诐 讗诇讗 讘讚讬注讘讚 讛讗 讘诇讻转讞诇讛  诇讗. 讜讗诐 转讗诪专 讗诐 讻谉 诪讗讬 拽讗 诪讜讻讞 诪讘专讬转讗 诇砖诇砖 砖诇砖  讚诪转谞讬转讬谉, 讚砖诇砖 诪讻讜诇谉 拽讗诪专 诪讚拽转谞讬 讛讻讬谉 讘讘专讬讬转讗, 讚讚讬诇诪讗 讻讬 讛讬讻讬 讚驻诇讬讙讗 讘专讬讬转讗  讜诪转谞讬转讬谉 讘讛谞讱 讛讻讬 谞诪讬 驻诇讬讙讬 讘讛讗. 讜讬砖 诇讜诪专 讚讻诇 讛讬讻讗 讚讗讬讻讗 诇讗砖讜讜讬谞讛讜 诪砖讜讬谞谉 诇讛讜,  讚讘讻讚讬 诇讗 讗诪专讬谞谉 讚驻诇讬讙讬谉 讗讛讚讚讬. 讜诪讻诇 诪拽讜诐 讻讬讜谉 讚诪砖诪注 讚驻诇讬讙谉 讘诇讻转讞诇讛, 讚讗讬诇讜  诇诪转谞讬转讬谉 讘讬谉 诇专讘谞谉 讘讬谉 诇专' 讬讜讞谞谉 讘谉 谞讜专讬 诇讗 讬驻讞讜转 诇讻转讞诇讛 诪注砖专, 讛讗 讚讗诪专 专讘  讛诪谞讜谞讗 讗诪专 砖诪讜讗诇 讛诇讻讛 讻专' 讬讜讞谞谉 讘谉 谞讜专讬 讗讚专' 讬讜讞谞谉 讘谉 谞讜专讬 讚诪转谞讬转讬谉 拽讬讬诪讬,  讚讗诪专讬谞谉 讚讘讚讬注讘讚 讬爪讗 讗驻讬诇讜 讗诪专 砖诇砖 砖诇砖 诪讻讜诇谉, 讜讛诇讻讱 诇讻转讞诇讛 注砖专讛 讘注讬谞谉 讗诇讗  讚讘讚讬注讘讚 讗驻讬诇讜 讘砖诇砖. 讜讻谉 讻转讘 讛专"诪 讘"谉 谞"专. 讜诪讚拽转谞讬 讘诪转谞讬转讬谉 讜讘讘专讬讬转讗 讗讬谉 驻讜讞转讬谉,  讜诇讗 拽转谞讬 讜诇讗 诪讜住讬驻讬谉 讻讚拽转谞讬 讙讘讬 讛讘讚诇讜转 (驻住讞讬诐 拽讚, 讗), 砖诪注 诪讬谞讛 讚讗讬谉 驻讜讞转讬谉 诪讻谉  讛讗 讗讬诇讜 讘讗 诇讛讜住讬祝 诪讜住讬祝 讻诪讛 砖讬专爪讛, 讜讻谉 讗诪专讜 诪砖诪谉 砖诇 讛讙讗讜谞讬诐. 讜讗注"讙 讚讗诪专讬谞谉 讛谞讬  注砖专讛 讻谞讙讚 诪讬, 讜讛讜讛 诪砖诪注 诇讻讗讜专讛 讚讚讜拽讗 转谞谞讛讜 砖诇讗 讬讙专注 讜诇讗 讬讜住讬祝, 讗驻讬诇讜 讛讻讬 诇讗.  讜讗讬转 诇谉 讻讬讜爪讗 讘讛, 砖讗诪专讜 (诪讙讬诇讛 讻讗, 讘) 讗讬谉 驻讜讞转讬谉 诪讛谉 诪注砖专讛 驻住讜拽讬诐 讘讘讬转 讛讻谞住转,  讜讗诪专讬谞谉 注诇讛 讻谞讙讚 诪讬 讻谞讙讚 注砖专讛 诪讗诪专讜转 讜注砖专讛 讛讚讘专讜转, 讜讗注"驻 讻谉 诪讜住讬驻讬谉 注诇讬讛谉 讻诪讛  砖讬专爪讜.





专讬讟讘"讗

诪转谞讬壮 住讚专 讘专讻讜转 讗讜诪专 讗讘讜转 讜讙讘讜专讜转 讜讻讜'. 驻讬壮 拽转谞讬 讛讗 诇讗砖诪注讬谞谉 砖讗讬谉 诪砖谞讬谉 讘讛诐 讻讜诇诐 讗注状驻 砖诪讜住讬驻讬谉 讘砖讗专 讛转驻诇讛 讜讗状讻 讝讛 砖谞讛讙讜 诇讜诪专 讝讻专谞讜 讜诪讬 讻诪讜讱 讜讻讜壮 讛讜讗 讟注讜转 砖讛专讬 讗诪专讜 诇讗 讬砖讗诇 讗讚诐 爪专讻讬讜 诇讗 讘讙壮 专讗砖讜谞讜转 讜诇讗 讘讙壮 讗讞专讜谞讜转 讗讘诇 讘诪住壮 住讜驻专讬诐 谞诪爪讗 住注讚 诇诪谞讛讙谞讜 砖讻讱 讗诪专 砖诐 讻砖诐 砖讞转讬诪转谉 砖诇 专状讛 讜讬状讛 [诪砖讜谞讛] 诪砖讗专 讬诪讬诐 讻讱 转驻诇转谉 诪砖讜谞讛 讜讗讬谉 讗讜诪专讬诐 讝讻专谞讜 讜诪讬 讻诪讜讱 讘讙壮 专讗砖讜谞讜转 讗诇讗 讘砖谞讬 讬诪讬诐 讟讜讘讬诐 砖诇 专状讛 讜讬状讛 (讜讗驻讬诇讜) [讜讗祝 讘讗诇讜] 讘拽讜砖讬 讛转讬专讜 讜讗诐 讞诇 专状讛 讘砖讘转 讗讬谞讜 讗讜诪专 讬讜诐 转专讜注讛 讗诇讗 讝讻专讜谉 转专讜注讛 诇驻讬 砖讗讬谉 转拽讬注转 砖讜驻专 讚讜讞讛 砖讘转 讘讙讘讜诇讬谉 注状讻 讜诇驻讬 讝讛 讬砖 诇讬 诇讜诪专 诇驻讬 砖讟转谞讜 讚诪转谞讬转讬谉 拽转谞讬 诪状砖 讘讞讬讜讘 讜诇讜诪专 讚讗讜诪专 讙壮 专讗砖讜谞讜转 讜砖诇砖讛 讗讞专讜谞讜转 讻讚专讻讜 讜讗讬谞讜 爪专讬讱 讬讜转专 砖讗讬谉 讝讻专谞讜 讜诪讬 讻诪讜讱 诪注讻讘讬谉 讜诇驻讬 砖讛讬讜 谞讜讛讙讬谉 诇讗讜诪专谉 讛讜爪专讱 讛转谞讗 诇讜诪专 讻讱 讜诪状诪 诪讜讚讛 转谞讗 砖讗诐 讘讗 诇讗讜诪专谉 讗讬谉 诪讜讞讬谉 讘讜 砖讗注状驻 砖讗讬谉 讗讚诐 砖讜讗诇 爪专讻讬讜 讘讙壮 专讗砖讜谞讜转 讘讻讗谉 砖讛讜讗 [专状讛] 讜讬状讛 讛转讬专讜 诇砖讗讜诇 爪专讻讬 专讘讬诐 讗讘诇 诇讗 讘砖讗专 讬诪讬诐 讜驻砖讜讟 讛讜讗 砖讗诐 诇讗 讗诪专 砖讗讬谉 诪讞讝讬专讬谉 讗讜转讜 讗讘诇 讗诐 讗诪专 讛讗诇 讛拽讚讜砖 讘诪拽讜诐 讛诪诇讱 讛拽讚讜砖 诪讞讝讬专讬谉 讗讜转讜. 讜注讜讚 谞讛讙讜 诇讜诪专 讜讘讻谉 讜讘讻谉 讜讘讙壮 讗讞专讜谞讜转 讜讘住驻专 讛讞讬讬诐 讜诇讗 诪爪讬谞讜 诇讜 注讬拽专 讗祝 讘诪住壮 住讜驻专讬诐 讜讗注驻状讻 讗讬谉 诪讘讟诇讬谉 诪谞讛讙 讘讝讛 讜讬讞讬讚讬 讛讞讻诪讬诐 讗讬谉 讗讜诪专讬诐 讗讜转谉 讘转驻诇转谉 讜讛讗 讜讚讗讬 爪专讬讱 诇讬讝讛专 砖诇讗 诇驻讞讜转 诪谞讜住讞 讛讘专讻讜转 讻诇讜诐 讜讗讬谉 讗讜诪专 讝讻专谞讜 注讚 砖讬讗诪专 诪诇讱 注讜讝专 讜诪讜砖讬注 讜诪讙谉 砖诇讗 诇驻讞讜转 诪谞讜住讞 讛讘专讻讛 讜讗诐 驻讬讞转 讞讜讝专 诇专讗砖 讻讚讬谉 讛讟讜注讛 讘讙壮 专讗砖讜谞讜转. 注讜讚 谞讛讙讜 砖讛讬讞讬讚讬诐 砖讜讞讞讬谉 讘转驻诇转谉 讘专状讛 讜诇讗 讬讚注谞讜 讟注诐 讚讘专 讝讛 砖讛专讬 讗诪专讜 讞讻诪讬诐 砖讗讬谉 砖讜讞讞讬谉 讗诇讗 讘讗讘讜转 转讞诇讛 讜住讜祝 讜讘讛讜讚讗讛 转讞诇讛 讜住讜祝 讜讗讜诪专 专讘讬谞讜 谞专讜 讘砖诐 专讘讬谞讜 讝状诇 讚诪砖讜诐 讚讗诪专讬谞谉 讛转诐 讚诪诇讱 讻讬讜谉 砖讛转讞讬诇 诇砖讜讞 讘转讞诇转 讘专讻讛 专讗砖讜谞讛 砖讜讘 讗讬谞讜 讝讜拽祝 讜讟注诪讗 诪砖讜诐 讚诪诇讱 谞讬讚讜谉 讘讻诇 讬讜诐 讻讚讻转讬讘 诇注砖讜转 诪砖驻讟 注讘讚讜 讚讘专 讬讜诐 讘讬讜诪讜 讛状谞 砖讛讜讗 讬讜诐 讛讚讬谉 讗谞讜 砖讜讛讬谉 讻诪讜转讜 讘讻诇 讛转驻诇讛 讜讻讱 讛讬讛 谞讜讛讙 讛专讘 讝状诇 讗讘诇 讚注转 诪讜专讬 谞专讜 砖讗讬谉 诇砖讜讞 讗诇讗 讘诪讛 砖讛讜住讬驻讜 诪驻谞讬 讛讚讬谉 讚讛讬讬谞讜 诪诇讻讬讜转 讝讻专讜谞讜转 讜砖讜驻专讜转 讜讘转驻诇讛 讜拽专讗讬 讘诇讞讜讚 讜诇讗 讘讘专讻讜转. 注讜讚 讬状诇 讚讛讗 讚拽转谞讬 讗讜诪专 讗讘讜转 讜讙讘讜专讜转 讜讻讜壮 讗转讗 诇讗砖诪注讬谞谉 砖讗讬谉 砖状抓 诪讜爪讬讗 讬状讞 讘转驻诇转 专状讛 讗祝 诇诪讬 砖诪转驻诇诇 讗讗状讻 注讜诪讚 砖诐 诪专讗砖 讛转驻诇讛 讜注讚 住讜驻讛:



专状注 讜讻讜'. 讜讛诇讻讛 讻专状注 讜讛讻讬 谞拽讟讬':



讜讗讜诪专 注讘讜讚讛 讜讛讜讚讗讛 讜讘专讻转 讻讛谞讬诐. 谞拽讟 诇讬讛 诪讟注诪讗 讚讻转讬讘谞讗 讘讗讘讜转 讜讙讘讜专讜转:



诪转谞讬壮 讗讬谉 驻讜讞转讬谉 讜讻讜'. 驻讬壮 讙壮 驻住讜拽讬诐 诪诇讻讬讜转 讞讚 诪讚讗讜专讬转讗 讜讞讚 讚讻转讜讘讬诐 讜讞讚 谞讘讬讗讬诐 讜讻谉 讘讝讻专讜谞讜转 讜讻谉 讘砖讜驻专讜转 讜讘讜讚讗讬 讚诇讗 驻诇讬讙讬 专状讬 讗诇讗 讘讚讬注讘讚 讜讛讻讬 诪讜讻讞 诇讬砖谞讗 讚专状讬 讜讛讬讬谞讜 讚拽讬状诇 讻专讬讘状谞 讜讗驻状讛 诪讛讚专讬谞谉 讘讙诪专讗 讘转专 注砖专讛 驻住讜拽讬 诪砖诪注 讚讘注讬谞谉 诇讛讜 诇讻转讞讬诇讛 讗祝 诇专状讬 讜转谞讗 讚讘专讬转讗 讚讗诪专 专讬讘状谞 讗讜诪专 讛驻讜讞转 诇讗 讬驻讞讜转 诪砖讘注 讜讗诐 讗诪专 讙壮 讬爪讗 驻诇讬讙 讗转谞讗 讚诪转谞讬转讬谉 讜诇讬转 讛诇讻转讗 讻讜讜转讬讛 讜讝讛 讚注转 讛专讬状祝 讘讜讚讗讬 讘讬谉 诇转状拽 讘讬谉 诇专状讬 讗讬谉 驻讜讞转讬谉 讛讜讗 讚拽讗诪专 讗讘诇 讗诐 专爪讛 诇讛讜住讬祝 诪讜住讬祝 讗注状驻 砖讗诪专 讘讙诪专讗 讛谞讬 注砖专讛 讻谞讙讚 诪讬 讻谞讙讚 注砖专讛 诪讗诪专讜转 讛讬讬谞讜 讻讚讬 砖诇讗 诇驻讞讜转 诪讛谉 讜讻谉 讗诪专 讘诪讙诇讛 诇注谞讬谉 砖讗讬谉 拽讜专讬谉 驻讞讜转 诪注砖专讛 驻住讜拽讬诐 ?讘讘讜状讛 讛谞讬 讬壮 讻谞讙讚 诪讬 讜讛讬讬谞讜 砖诇讗 诇驻讞讜转 讜讗诐 专爪讛 诇讛讜住讬祝 诪讜住讬祝 讜讻谉 讛讚讬谉 讘讝讛 讜砖诇讗 讻讚注转 诪拽爪转 讛诪驻专砖讬诐 讝状诇 砖讗诪专讜 砖讗讬谉 驻讜讞转讬谉 讜讗讬谉 诪讜住讬驻讬谉 注诇讬讛谉:



专壮 讬讜住讬 讜讻讜'. 驻专讬砖谞谉 讘讙诪专讗 讚讛讻讬 拽转谞讬 讜诪砖诇讬诐 讘转讜专讛 讜讗诐 讛砖诇讬诐 讘谞讘讬讗 讬爪讗 讜讻讚转谞讬讗 专壮 讬讜住讬 讗讜诪专 讗诐 讛砖诇讬诐 讘转讜专讛 讛专讬 讝讛 讝专讬讝 讜诪砖讜讘讞 讜讛诇讻转讗 讻讜讜转讬讛 讜讬状讗 讚诇专壮 讬讜住讬 讗讬谞讜 诪转讞讬诇 讘转讜专讛 讗诇讗 砖诪住讬讬诐 讘驻住讜拽讬诐 砖诇 转讜专讛 讜讗状讻 讘讙壮 砖诇 转讜专讛 住讙讬 诇讬讛 讜讗诇讜 讗谞讜 诪讛讚专讬谞谉 讘转专 讚壮 驻住讜拽讬 转讜专讛 讘诪诇讻讬讜转 讜讗状专 讬讜住讬 讚砖诪注 讬砖专讗诇 诪诇讻讜转 讛讬讗 讗诇讗 讜讚讗讬 讚谞专讗讬谉 讚讘专讬诐 讻驻砖讜讟谉 讚专壮 讬讜住讬 诪讜讚讛 诇转状拽 讚诪转讞讬诇 讘转讜专讛 讜讗讜诪专 讙壮 驻住讜拽讬 转讜专讛 诇讻转讞讬诇讛 讗诇讗 砖诪讜住讬祝 注诇讬讜 砖诪砖诇讬诐 讙状讻 讘转讜专讛 诇讜诪专 驻住讜拽 讗讞讚 讻诪讜 砖讻转讻谞讜 讜讻讱 砖谞讜讬讛 讘转讜住壮 讘驻讬壮 讛诪转讞讬诇 诪转讞讬诇 讘砖诇 转讜专讛 讜诪住讬讬诐 讘砖诇 转讜专讛. 讜讛讜讬 讬讜讚注 讚诇讚讘专讬 专壮 讬讛讜讚讛 砖讛讬讛 诪拽讚讬诐 讻转讜讘讬诐 诇谞讘讬讗讬诐 讗驻砖专 砖讛讬讛 诪驻谞讬 讻讘讜讚 讛谞讘讬讗 诇讛砖诇讬诐 讘讜 讗讘诇 讘讚讘专讬 专壮 讬讜住讬 讚拽状诇 讻讜讜转讬讛 诇讗 讬讚注谞讜 讗讬讝讛 诪讛诐 专讗讜讬 诇讛拽讚讬诐 讜讛讙讗讜谞讬诐 谞住转驻拽讜 讘讚讘专 讜诪谞讛讙 驻砖讜讟 讘讻诇 讬砖专讗诇 诇讛拽讚讬诐 讻转讜讘讬诐 诇谞讘讬讗讬诐 讜讘讜讚讗讬 砖讘诪住壮 住讜驻专讬诐 讬砖 住注讚 诇诪谞讛讙谞讜 砖讗诪专 讘注谞讬谉 讟壮 讘讗讘 砖拽讜专讬谉 讚壮 驻住讜拽讬诐 砖诇 讬专诪讬讛 讛诪讗讜住 诪讗住转 讜讗注状驻 砖讘讻诇 诪拽讜诐 讚讘专讬 拽讚讜砖讛 拽讜讚诪讬谉 诇讚讘专讬 拽讘诇讛 讘讻讗谉 讗讬谞讜 讻谉 注状讻 讛专讬 砖讗诪专 诇讛拽讚讬诐 讻转讜讘讬诐 诇谞讘讬讗讬诐 讘讻状诪 讞讜抓 诪讟壮 讘讗讘 诇驻讬 砖驻住讜拽讬 讬专诪讬讛 讛诐 注拽专 讘讞专讘谉 讛讘讬转 讜讛讬讛 砖诐 诇驻讬讻讱 诪拽讚诪讬谉 讗讜转诐 诪砖讗专 讬诪讬诐 讜讝讛 转讬诪讗 砖讛专讬 诇讙讘讬 住讚专 讻转讬讘转谉 讛拽讚讬诪讜 谞讘讬讗讬诐 诇讻转讜讘讬诐 讻讚讗讬转讗 (讘讘状拽) [讘讘状讘] 驻状讗 讜讙诐 讘讻诇 诪拽讜诐 诪讝讻讬专讬谉 讗讜转诐 转讞讬诇讛 讘转诇诪讜讚 讜讻讗谉 讗诪专 谞讙讚 转讜专讛 谞讘讬讗讬诐 讜讻转讜讘讬诐 讜专状讬 讘注诇 讛转讜住壮 讻转讘 讚讜讚讗讬 谞讘讬讗讬诐 讜讻转讜讘讬诐 砖讜讬诐 讘拽讚讜砖转谉 砖讛专讬 讻砖讛拽驻讬讚讜 讘住驻专讬 讛拽讚砖 (讻住讚专) 讘诪住壮 诪讙诇讛 讘住讚专 讛谞讞转谉 诇讗 讛驻专讬砖讜 讘讬谉 谞讘讬讗讬诐 讜讻转讜讘讬诐 讗诇讗 砖讗诪专讜诐 讘讬讞讚 诪谞讬讞讬谉 转讜专讛 注状讙 谞讘讬讗讬诐 讜讻转讜讘讬诐 讜诇讗 谞讘讬讗讬诐 讜讻转讜讘讬诐 注状讙 转讜专讛 讜讻谉 诇注谞讬谉 讚诪讬讛谉 讻讚讗讬转讗 驻壮 讘谞讬 讛注讬专 讗诇讗 砖讘住讚专 讻转讬讘转谉 讗诪专讜 诇讻转讜讘 谞讘讬讗讬诐 转讞诇讛 诪驻谞讬 砖讻谉 住讚专 讛专讗讜讬 砖讛专讬 诪拽爪转 谞讘讬讗讬诐 拽讚诪讜 诇讻转讜讘讬诐 讜讗讬谉 诪讞诇拽讬谉 讘讬谉 谞讘讬讗讬诐 讜讻转讜讘讬诐 转讞诇讛 讜诪驻谞讬 讝讛 诪讝讻讬专讬谉 谞讘讬讗讬诐 [讜讻转讜讘讬诐] 讘讻诇 诪拽讜诐 讗讘诇 讻砖讗讜诪专 讘转驻诇讛 讜讻讬讜爪讗 驻住讜拽讬诐 [讗讜诪专 讻住讚专 讗讜转谉] 砖讗诪专讜 讗讜转诐 驻住讜拽讬诐 讜讙诐 诪驻谞讬 砖讗讬谉 讞讜砖讘讬谉 拽讚讜砖讛 讙讚讜诇讛 讘讻转讜讘讬诐 诇驻讬 砖讛讜讗 讻讜诇讜 诪讝诪讜专 诇讚讜讚 讜诇诪砖讜专专讬诐 讜诇讗 谞讗诪专 讘讛诐 砖讛诐 讚讘专讬 讛壮 讻诪状砖 讘谞讘讬讗讬诐 讜讻讚讬 砖诇讗 讬讝诇讝诇讜 讘拽讚讜砖转谉 讜诇讛专讗讜转 砖讻讜诇谉 讘专讜讞 讛拽讜讚砖 转拽谞讜 诇讗讜诪专诐 转讞诇讛 讜讝讛 谞讻讜谉 诪驻讬 专讘讬谞讜 谞专讜:



讙诪壮 讛诇讻讛 讻专状讬. 讻转讘 讛专讬状祝 讜讗住讬拽谞讗 讘住讜祝 驻专拽讬谉 讗状专 讞谞谞讗诇 讻讬讜谉 砖讗诪专 讜讘转讜专转讱 讻转讜讘 诇讗诪专 砖讜讘 讗讬谞讜 爪专讬讱 谞专讗讛 诪讚讘专讬 专讘讬谞讜 讝状诇 讚讛讗 讚专讘 讞谞谞讗诇 讗驻住讜拽讬 诪诇讻讬讜转 讝讻专讜谞讜转 讜砖讜驻专讜转 讛讬讗 讜诇讗 驻诇讬讙 讗讚专状讬 讘状谞 讻诇诇 讗诇讗 驻专讜砖讬 诪驻专砖 诪讬诪专讬讛 讚讛讗 讚拽讗诪专 专讬讘状谞 砖讗诐 讗诪专 讙壮 诪讻讜诇谉 讗壮 砖诇 转讜专讛 讜讻讜壮 讬爪讗 讻讚讗住讬拽谞讗 讘讙诪专讗 砖注讚讬讬谉 讬砖 诇讛拽诇 讘讚讘专讬讜 诇诪讬 砖讗讬谞讜 讘拽讬 讘驻住讜拽讬诐 砖讗驻讬诇讜 诇讗 讛讝讻讬专 讛驻住讜拽讬诐 讻诇诇 讗诇讗 砖讗诪专 讘诪诇讻讬讜转 讜转诪诇讜讱 注诇讬讛诐 讜讻讜壮 讻讻转讜讘 讘转讜专转讱 讜讻谉 讻转讜讘 讘讚讘专讬 拽讚砖讱 讜讻谉 讻转讜讘 注状讬 注讘讚讬讱 讛谞讘讬讗讬诐 讬爪讗 砖讛专讬 讬砖 讻讗谉 讛讜讻讞讛 诇驻住讜拽 讗壮 砖诇 转讜专讛 讜诇驻住讜拽 讗壮 砖诇 谞讘讬讗讬诐 讜诇讗讞讚 砖诇 讻转讜讘讬诐 讻讗诇讜 讛讝讻讬专 讛讻转讜讘讬诐 讜讻谉 讘讝讻专讜谞讜转 讜讻谉 讘砖讜驻专讜转 讜讛讗 讜讚讗讬 诇讗 讗转讬讗 诇专讘谞谉 讚讘注讜 注砖专讛 驻住讜拽讬诐 讚诪诇讻讬讜转 讜注砖专讛 讚讝讻专讜谞讜转 讜注砖专讛 讚砖讜驻专讜转 讜诇讗 诇专讬讘状谞 诇诪讗讬 讚拽住状讚 讚讘注讬 讟壮 讘讻诇 讞讚 诪谞讬讛讜 讚讛讗 讻讬 讗讚讻专 讻诪状砖 讘转讜专转讱 讘诇讞讜讚 诇讬讻讗 讛讜讻讞讛 诇讙壮 驻住讜拽讬 转讜专讛 讜讻谉 讘讗讬讚讱 讜讗转讬讗 砖驻讬专 讛讗 讚讗诪专讬谞谉 讘砖讬诇讛讬 驻专拽讬谉 讙讘讬 讛讗 讚驻住拽讬谞谉 讛诇讻讛 讻专状讙 讘讘专讻讜转 讚专状讛 讜讬状讛 砖诇 讬讜讘诇 砖砖状抓 诪讜爪讬讗 讗转 讛讘拽讬 诪状砖 讛讻讬 讗诇讬诪讗 诪砖讜诐 讚谞驻讬砖讬 讘讛讜 拽专讗讬 讜讛讗状专 讞谞谞讗诇 讻讬讜谉 砖讗诪专 讜讘转讜专转讱 讻转讜讘 砖讜讘 讗讬谞讜 爪专讬讱 驻讬壮 讜讻讬讜谉 讚讻讱 讛讗 讜讚讗讬 注讚讬驻讗 诇讬讛 诇诪注讘讚 讗驻讬壮 诇讻转讞讬诇讛 讻讚专讘 讞谞谞讗诇 诪讚诇驻讬拽 诇讬讛 砖状抓 讚转驻诇讛 注状讬 注爪诪讜 注讚讬驻讗 讘讻诇 讚讜讻转讗 讻状砖 砖讗谞讞谞讜 诪讘讟诇讬谉 转驻诇转 爪讘讜专 诇讙诪专讬 讜驻专讬拽 诪砖讜诐 讚讗讜讜砖讗 诪诇转讗 驻讬壮 砖讛转驻诇讛 讗专讜讻讛 诪讗讚 讜讛注诐 诪专讬诪讬谉 拽讜诇 讜讗讬谞谉 诪讻讜讜谞讬谉 讜讻讬讜谉 讚讗状专 讞谞谞讗诇 讚讘讛谞讬 拽专讗讬 讚诪诇讻讬讜转 讝讻专讜谞讜转 讜砖讜驻专讜转 讚讛讜讬 讞讜讘讛 讗讬谞讜 爪专讬讱 诇讛讝讻讬专诐 讘驻讬壮 讻状砖 讘驻住讜拽讬 诪讜住驻讬谉 砖讗讬谞讜 爪专讬讱 诇讛讝讻讬专诐 讻诇诇 讘砖讜诐 诪拽讜诐 讗诇讗 砖讬讗诪专 讻诪状砖 讘转讜专转讱 讜诇驻讬讻讱 谞讛讙讜 讻诇 讛讗专爪讜转 讛诇诇讜 砖诇讗 诇讛讝讻讬专 驻住讜拽讬 诪讜住祝 讗诇讗 讘转驻诇讜转 砖讘转 讜专状讞 讚专讙讬诇讬谉 讘讛讜 讜诇讗 讗转讜 诇诪讟注讬 讗讘诇 讘专状讛 讜讬状讛 讜讙壮 专讙诇讬诐 讚讗转讜 诇诪讟注讬 讗讬谉 诪讝讻讬专讬谉 讗讜转谉 讜讻状讻 讻诇 讛讙讗讜谞讬诐 讗讘诇 专砖状讬 讝状诇 诪砖诪注 诇讬讛 讚讛讗 讚专讘 讞谞谞讗诇 诇讗 讛讜讬 讘驻住讜拽讬 诪诇讻讬讜转 讝讻专讜谞讜转 讜砖讜驻专讜转 讚讗状讻 驻诇讬讙讗 讗讚专讬讘状谞 讚讘注讬 讙壮 讙壮 诪讬讛转 讜讗谞谉 拽讬状诇 讻专讬讘状谞 讜驻讬壮 讛讜讗 讝状诇 讚讛讗 讚专讘 讞谞谞讗诇 讘拽专讗讬 讚诪讜住驻讬谉 讛讜讗 讘诇讞讜讚 讜讛讻讬 讗诪专讬谞谉 诪状讟 讗诇讬诪讗 诪砖讜诐 讚谞驻讬砖讗 拽专讗讬 讚诪讜住驻讬谉 讚专状讛 讜讚专状讛 讜拽专讗讬 诪诇讻讬讜转 讜讝讻专讜谞讜转 讜砖讜驻专讜转 讜讛讗讬 讗讬 讘注讬 诇讗 讗诪专 拽专讗讬 讚诪讜住驻讬谉 讻诇诇 讚讛讗 讗诪专 专讘 讞谞谞讗诇 讻讬讜谉 砖讗诪专 讘拽专讘谞讜转 讚诪讜住驻讬谉 谞注砖讛 讜谞拽专讬讘 诇驻谞讬讱 讻诪状砖 讘转讜专转讱 砖讜讘 讗讬谞讜 爪专讬讱 诇讜诪专 驻住讜拽讬诐 讜驻专讬拽 讗诇讗 诪砖讜诐 讚讗讜讜砖讗 诇讛讜 讘专讻讜转 讜讛讗 驻讬专讜砖讬 诇讗 谞讛讬专 讞讚讗 讚讗状讻 讗讚诪驻专讬拽 诇讬讛 诪砖讜诐 讚讗讜讜砖讗 讘专讻讜转 诇讬诪讗 诇讬讛 讚讗讻转讬 谞驻讬砖讬 讘专讻讜转 谞爪讟专讬讱 诇讛讝讻讬专 讙壮 讙壮 诪讻讜诇谉 讜讚讬诇诪讗 讗转讬 诇诪讟注讬 讘讛讜 讜注讜讚 讚讛讗 讚专讘 讞谞谞讗诇 住转诪讗 讛讜讗 讜诪讛讬讻谉 诪讜讻讞 讚诪砖讜诐 拽专讗讬 讚诪讜住驻讬谉 讘诇讞讜讚 讛讜讗 讜注讜讚 讚讛讗 拽讜砖讬讗 诪注讬拽专讗 讛讜讬 注诇 转驻诇转 专状讛 讜讬状讛 讚讬讜讘诇 讜讘转驻诇转 讬状讛 讚讬讜讘诇 诇讬讻讗 拽专讗讬 讚诪讜住驻讬谉 讘转拽讬注讜转 砖讛专讬 诇讗 讛讬壮 讗讜诪专 讘专讻讜转 砖诇 诪诇讻讬讜转 讝讻专讜谞讜转 讜砖讜驻专讜转 讘诪讜住祝 讗诇讗 讘转驻诇转 讬讜爪专 砖讛讝专讬讝讬谉 诪拽讚讬诪讬谉 诇诪爪讜转 讜诪讛砖诪讚 讜讗讬诇讱 讛讜讗 砖转拽谞讜诐 讘诪讜住祝 讻讚诇拽诪谉 讜讘砖注转 讛讬讜讘诇 讗讬谉 砖诪讚 讜诪谉 讛转讬诪讗 讛讙讚讜诇 注诇 讚讘专讬 讛转讜住壮 讝状诇 砖讻转讘讜 讚讛讗 讚专讘 讞谞谞讗诇 讗转讗诪专讛 讗驻住讜拽讬 诪诇讻讬讜转 讝讻专讜谞讜转 讜砖讜驻专讜转 讘诇讞讜讚 讗讘诇 驻住讜拽讬 诪讜住驻讬谉 爪专讬讱 诇讛讝讻讬专诐 讜讝讛 转讬诪讗 讙讚讜诇 讛讗讬讱 注讜砖讬谉 讗转 讛注讬拽专 讟驻诇 讜讗转 讛讟驻诇 注讬拽专 讜讛讬讻谉 讛讜讝讻专 讘转诇诪讜讚 砖讬讗诪壮 讗讚诐 驻住讜拽讬诐 讘诪讜住祝 讻诇诇 讛专讬 诇讗 讛讜讝讻专 讘诪砖谞讛 讜讘转诇诪讜讚 讜讘住驻专讗 讜讘住驻专讬 讜讗诇讜 转驻诇转 讛诪讜住驻讬谉 讗讬谞讜 讗诇讗 砖讬讗诪专 讛砖讬讘谞讜 诇讬专讜砖诇诐 注讬专讱 讜诇爪讬讜谉 讘讬转 诪拽讚砖讱 讜谞注砖讛 诇驻谞讬讱 诪讜住祝 讛讬讜诐 讛讝讛 讜讻谉 讗诪专 讘讬专讜砖诇诪讬 驻壮 转驻诇转 讛砖讞专 讗驻讬诇讜 诇讗 讗诪专 讗诇讗 讜谞注砖讛 讞讜讘转讬谞讜 讘转诪讬讚讬 讬讜诐 讜拽专讘谉 诪讜住祝 讬讜爪讗 讗诇讗 讜讚讗讬 注讬拽专 讛驻讬壮 讻砖讬讟转 讛讙讗讜谞讬诐 讜讛专讬状祝 讚讛讗 讚专讘 讞谞谞讗诇 讘拽专讗讬 讚诪诇讻讬讜转 讝讻专讜谞讜转 讜砖讜驻专讜转 讜讻状砖 讘拽专讗讬 讚诪讜住驻讬谉 砖讘讻诇 诪拽讜诐 讗讬谞诐 诪讝讻讬专诐 讻诇诇 讗诐 讬专爪讛 讜讻诪讜 砖谞讛讙讜 讗诇讗 讗讜诪专 讜谞注砖讛 诇驻谞讬讱 转诪讬讚讬谉 讻住讚专谉 讜诪讜住驻讬谉 讻讛诇讻转谉 讗转 诪讜住驻讬 讬讜诐 讛讝讻专讜谉 讛讝讛 砖讛专讬 讬砖 讘讜 诪讜住祝 讛讬讜诐 讜诪讜住祝 专状讞 讻讚讻转讬讘 诪诇讘讚 *[注讜诇转] 讛讞讚砖 讜诪谞讞转讛 讜讻诇 拽专讘谉 讛讞讚砖 诪拽专讬讘讬谉 讘讜 讜讗驻讬诇讜 砖注讬专 讜讻谉 讗诪专 讘转讜住壮 讚砖讘讜注讜转 讘驻讬专讜砖 砖诪拽专讬讘讬谉 讘专状讛 讘壮 砖注讬专讬诐 诇讻驻专 讜诪状诪 讗讬谞讜 诪讝讻讬专 讘驻讬专讜砖 讗转 诪讜住祝 讬讜诐 专讗砖 讞讚砖 讛讝讛 讗诇讗 砖讗讜诪专 诪讜住驻讬 讬讜诐 讛讝讻专讜谉 讛讝讛 讻砖诐 砖讗讬谞讜 诪讝讻讬专讜 讘转驻诇讛 讗诇讗 砖讗讜诪专 讝讻专讜谉 讗壮 讜注讜诇讛 诇讻讗谉 讜诇讻讗谉 讜讘讬专讜砖诇诪讬 讗诪专 专壮 讬注拽讘 讘专 讗讞讗 讘砖诐 专壮 讬讜住讬 讛注讜讘专 诇驻谞讬 讛转讬讘讛 讘讬状讟 砖诇 专状讛 讗讬谞讜 爪专讬讱 诇讛讝讻讬专 砖诇 专状讞 讞讚 讘专 谞砖 注讘专 拽讜诪讬 转讬讘讜转讗 讜诇讗 讗讚讻专 讚讬专讞讗 讜拽诇住讜讛讜 讜讘讙诪专讗 讚讬诇谉 讘注讬专讜讘讬谉 讗诪专 专讘讗 讻讬 讛讜讬谞谉 讘讬 专讘 讛讜谞讗 讗讘注讬讗 诇谉 诪讛讜 诇讛讝讻讬专 砖诇 专状讞 讘专状讛 讻讬讜谉 砖讞诇讜拽讬谉 讘诪讜住驻讬谉 讗诪专讬谞谉 讗讜 讚讬诇诪讗 讗讜诪专 讝讻专讜谉 讗壮 讜注讜诇讛 诇讻讗谉 讜诇讻讗谉 讜诪住拽谞讗 讗讜诪专 讝讻专讜谉 讗讞讚 讜注讜诇讛 诇讻讗谉 讜诇讻讗谉 讜讗讬讻讗 诪专讘谞谉 讝状诇 诪讗谉 讚驻专讬砖 讚讛讬讬谞讜 诪讗讬 讚讗诪专讬谞谉 讛转诐 讘驻状拽 讚诪讻讬诇转讬谉 讗讬讝讛讜 讞讙 砖讛讞讚砖 诪转讻住讛 讘讜 讛讜讬 讗讜诪专 讝讛讜 专状讛 砖驻讬壮 砖讗讬谉 讛讞讚砖 谞讝讻专 讘转驻诇转 专状讛 讗诇讗 讗讜诪专 讝讻专讜谉 讗讞讚 讜注讜诇讛 诇讻讗谉 讜诇讻讗谉 讜讝讛 讗讬谞讜 讚讛讗 驻诇讜讙转讗 讚讗诪讜专讗讬 讛讜讗 讘注讬专讜讘讬谉 讜讛讗讬讱 谞讝讻专 讘驻住讜拽 讝讛 讜诇讗 诇诪讚讜讛讜 诪砖诐 讜诇讗 讛拽砖讜 诪诪谞讜 诇诪讬 砖讗讜诪专 砖诪讝讻讬专 砖诇 专状讞 讜讻谉 驻讬壮 讘讜 讗讞专讬诐 砖讗讬谉 砖注讬专 讚专状讞 拽专讘 讘专状讛 砖讛专讬 讻转讜讘 诪诇讘讚 注讜诇转 讛讞讚砖 讜诇讗 讗诪专 诪诇讘讚 讞讟讗转 讛讞讚砖 (诪状砖) [讻诪状砖] 诪诇讘讚 讞讟讗转 讛讻驻讜专讬诐 讜讝讛 讗讬谞讜 砖讛专讬 诪驻讜专砖 讘转讜住驻转讗 砖诪拽专讬讘讬谉 讘专状讛 讘壮 砖注讬专讬诐 诇讻驻专 讜诪讛 砖讛讜拽砖讛 诇讛诐 诪谉 讛讻转讜讘 讗讬谞讜 讻诇讜诐 砖讛专讬 讗祝 讘讬状讛 讬砖 诇讛拽砖讜转 诇诪讛 讗诪专 讛讻转讜讘 诪诇讘讚 讞讟讗转 讛讻驻讜专讬诐 讜诇讗 讗诪专 诪诇讘讚 注讜诇转 讛讻驻讜专讬诐 砖讛专讬 讬砖 讘讗讞专讬 诪讜转 讗讬诇 讗讞讚 诇注讜诇讛 砖讛讜讗 讬讜转专 注诇 讛诪讜住驻讬谉 讛讗诪讜专讬谉 讘驻壮 驻谞讞住 讜讻谉 (讘讬状讛) [讘讬讜诐 讛讘讻讜专讬诐] 诇讗 讗诪专 讛讻转讜讘 讘诪讛 砖讗诪专 砖诐 讘驻壮 驻谞讞住 砖讛讜讗 诪诇讘讚 诪状砖 讘讜 讘驻壮 诪讜注讚讜转 讜讛拽专讘转诐 注诇 讛诇讞诐 讗讘诇 讟注诐 讻讜诇诐 诇驻讬 砖讚讘专 讬讚讜注 砖讻诇 诪讛 砖诪讞讬讬讘 讛讻转讜讘 讘驻壮 驻谞讞住 讛讜讗 诪诇讘讚 诪状砖 讘诪拽讜诐 讗讞专 砖诇讗 讘讗 诇住驻专 讻讜诇诐 讜诇讗 讛讜爪专讱 讛讻转讜讘 诇讜诪专 诪诇讘讚 讗诇讗 讘诪讛 砖讛讜讗 讻讚讬 诇讟注讜转 讘讜 讻诪讜 讘讞讟讗转 讛讻驻讜专讬诐 讻讬 诪驻谞讬 砖讘讻讗谉 诪爪讜讛 诇注砖讜转 砖注讬专 诇讞讟讗转 讜砖诐 讘讗讞专讬 诪讜转 爪讜讛 讙状讻 注诇 砖注讬专 诇讞讟讗转 讛讬讛 讘诪砖诪注 砖讛讻诇 砖注讬专 讗讞讚 诇讻讱 讛讜爪专讱 诇讜诪专 诪诇讘讚 讞讟讗转 讛讻驻讜专讬诐 砖讗讜转讜 砖注讬专 砖谞讗诪专 讘讗讞专讬 诪讜转 讛讜讗 砖注讬专 讛驻谞讬诪讬 讜讝讛 砖谞讝讻专 讻讗谉 讛讜讗 砖注讬专 讛谞注砖讛 讘讞讜抓 讻砖讗专 砖注讬专讬 诪讜住讬驻讬谉 砖诪讜讝讻专 讘驻状讘 讚砖讘讜注讜转 注诇 诪讛 讛谉 诪讻驻专讬谉 讗讘诇 讘注讜诇转 讛讻驻讜专讬诐 砖讘驻壮 讗讞专讬 诪讜转 讗讬谞讛 讻讚讬 诇讟注讜转 砖转讛讬壮 诪讻诇诇 讛讻驻讜专讬诐 砖谞讝讻专 讘驻壮 驻谞讞住 讜诇驻讬讻讱 诇讗 讗诪专 诪诇讘讚 注讜诇转 讛讻驻讜专讬诐 讜讻谉 讘讬讜诐 讛讘讻讜专讬诐 讗讬谉 讘讜 讻讚讬 诇讟注讜转 砖讬讛讜 讛拽专讘谞讜转 砖讘驻壮 诪讜注讚讜转 讘讻诇诇 砖讛专讬 讛讜讝讻专 砖诐 讜讛拽专讘转诐 注诇 讛诇讞诐 砖讛诐 讘讙诇诇 讛诇讞诐 讜讞讜讘讛 诇讜 讜讗诇讜 讛拽专讘谞讜转 砖讘驻壮 驻谞讞住 讗讬谞谉 转诇讜讬谉 讘讛诐 讗诇讗 砖讛诐 诪讜住驻讬谉 诇讞讜讘转 讛讬讜诐 讜注状讻 诇讗 讛讜爪专讱 砖诐 诇讜诪专 诪诇讘讚 讜讻谉 讘讬讜诐 专状讛 讛讜爪专讱 诇讜诪专 诪诇讘讚 注讜诇转 讛讞讚砖 诪驻谞讬 砖讛讜讗 讻讚讬 诇讟注讜转 砖讻讬讜谉 砖讛讞讙 讛讜讗 讘专状讞 砖讬讛讬讜 讗诇讜 讛拽专讘谞讜转 讘诪拽讜诐 诪讜住驻讬 砖讗专 讛讞讚砖讬诐 讜诇驻讬讻讱 讛讜爪专讱 诇驻专砖 砖讛谉 诪讜住驻讬谉 注诇讬讛谉 讜诇讗 讛讜爪专讱 诇讜诪专 诪诇讘讚 讞讟讗转 讛讞讚砖 砖讻讬讜谉 砖讗诪专 诪诇讘讚 注讜诇转 讛讞讚砖 谞讜讚注 讛讚讘专 砖讗讬谉 讗诇讜 讛拽专讘谞讜转 讘诪拽讜诐 诪讜住驻讬 专状讞 讗诇讗 诪讜住驻讬谉 注诇讬讛谉 讜讬砖 讘诪砖诪注 砖讛诐 诪诇讘讚 注讜诇转 讜讞讟讗转 讛讞讚砖 讜讝讛 讘专讜专 讗讘诇 驻讬壮 砖讛讞讚砖 诪转讻住讛 讘讜 砖讛讬专讞 讗讬谞讛 谞专讗讬转 讘讜 讻讘砖讗专 讛讞讙讬诐 讜讛讬专讞 谞拽专讗 讞讚砖 注状砖 讞讚讜砖讛 讜讻住讛 诇砖讜谉 讻住讜讬 诇驻讬 砖讻转讜讘 讘讛状讗 讗状谞 讛驻讬壮 砖讛讞讚砖 诪讝讚诪谉 讜谞拽讘注 讘讜 诪诇砖讜谉 诇讬讜诐 讛讻住讛 讬讘讗 讘讬转讜 砖驻讬壮 诇讝诪谉 讻讱 讜讻讱 讜讝讛讜 诇砖讜谉 讛讻转讜讘 转拽注讜 讘讞讚砖 砖讜驻专 讻诇讜诪专 讘专状讞 讜讘讗讬讝讛 专状讞 讘讻住讛 诇讬讜诐 讞讙谞讜 讻诇讜诪专 讘专状讞 砖讘讗 讘讝诪谉 讬讜诐 讞讙谞讜 讜讝讛讜 专状讛 讜谞讻讜谉 讛讜讗:



诪转谞讬壮 讗讬谉 诪讝讻讬专讬谉 讜讻讜'. 驻讬壮 诇驻讜专注谞讬讜转 讚讬砖专讗诇 讗讘诇 讚讗讜状讛 诪讝讻讬专:





讛诪讗讬专讬

讛诪砖谞讛 讛专讘讬注讬转 住讚专 讘专讻讜转 讜讻讜' 讻讜谞转 讛诪砖谞讛 诇讘讗专 诪拽讜诐 转拽讬注转 砖诇砖讛 住讬诪谞讬诐 注诇 住讚专 讛讘专讻讜转 讜诪讜谞讛 讜讛讜诇讱 住讚专 讛讘专讻讜转 讜讗讜诪专 砖住讚专 讛讘专讻讜转 讘转驻诇转 讛诪讜住祝 砖讘讛 转讜拽注讬谉 讗讘讜转 讜讙讘讜专讜转 讜拽讚讜砖转 讛砖诐 讜讻讜诇诇 诪诇讻讬讜转 专"诇 谞住讞 注诇 讻谉 谞拽讜讛 诇讱 讜驻住讜拽讬 诪诇讻讬讜转 砖讘讜 注诐 拽讚讜砖转 讛砖诐 讜讞讜转诐 讘拽讚讜砖转 讛砖诐 砖讛专讬 讗祝 讛讬讗 诪砖诪砖转 诇讞转讬诪转 诪诇讻讬讜转 砖讛专讬 讞讜转诐 讘讛 讛诪诇讱 讛拽讚讜砖 讜讗讬谞讜 转讜拽注 诇诪诇讻讬讜转 讜讗讞"讻 讗讜诪专 拽讚讜砖转 讛讬讜诐 专"诇 讗转讛 讘讞专转谞讜 讜诪驻谞讬 讞讟讗讬谞讜 讜讗讬谞讜 讞讜转诐 讘诇砖讜谉 诪诇讻讜转 讛讜讗讬诇 讜诇讗 讻诇诇 讘讛 诪诇讻讬讜转 讗诇讗 讞讜转诐 讘专讜讱 讗转讛 讬"讬 诪拽讚砖 讬砖专讗诇 讜讬讜诐 讛讝讻专讜谉 讜转讜拽注 拽砖专"拽 讜讗讞"讻 讗讜诪专 讝讻专讜谞讜转 专"诇 讗转讛 讝讜讻专 诪注砖讛 注讜诇诐 讜讞讜转诐 讘讗"讬 讝讜讻专 讛讘专讬转 讜转讜拽注 拽砖"拽 讜讗讞"讻 讗讜诪专 砖讜驻专讜转 专"诇 讗转讛 谞讙诇讬转 讜讞讜转诐 讘专讜讱 讗转讛 讛讬"讬 砖讜诪注 拽讜诇 转专讜注转 注诪讜 讬砖专讗诇 讘专讞诪讬诐 讜转讜拽注 拽专"拽 讜讗讜诪专 砖诇砖 讗讞专讜谞讜转 讚讘专讬 专' 讬讜讞谞谉 讘谉 谞讜专讬 讗诪专 诇讜 专' 注拽讬讘讗 讗诐 讗讬谞讜 转讜拽注 诇诪诇讻讬讜转 诇诪讛 讛讜讗 诪讝讻讬专诐 讜驻讬' 讘讙诪' 诇诪讛 讛讜讗 诪讝讻讬专诐 讻讚专讱 讝讻专讜谞讜转 讜砖讜驻专讜转 讘注砖专讛 驻住讜拽讬诐 讬讝讻讬专诐 讘转砖注讛 驻住讜拽讬诐 讗讜 讘砖诪讜谞讛 讜诇讗 讘注谞讬谉 砖诇 讝讻专讜谞讜转 讜砖讜驻专讜转 砖诪讗讞专 砖谞砖转谞讛 诪讛诐 诇注谞讬谉 讛转拽讬注讛 讬砖转谞讛 诪注谞讬谉 讛谞住讞 讗诇讗 讻讜诇诇 诪诇讻讬讜转 注诐 拽讚讜砖转 讛讬讜诐 讜讞讜转诐 讘砖转讬讛谉 专"诇 诪诇讱 注诇 讻诇 讛讗专抓 诪拽讚砖 讬砖专讗诇 讜讬讜诐 讛讝讻专讜谉 讜讻谉 讛诇讻讛.



讝讛讜 讘讬讗讜专 讛诪砖谞讛 讜讘专讻讜转 讗诇讜 专"诇 诪诇讻讬讜转 讝讻专讜谞讜转 讜砖讜驻专讜转 专讗讬谞讜 讘讛诐 诪讞诇讜拽转 讘讬谉 讛讙讗讜谞讬诐 讬砖 诪讬 砖讗讜诪专 砖讗讬谉 讛讬讞讬讚讬诐 诪转驻诇诇讬诐 诇注讜诇诐 讗诇讗 砖讘注 讘专讻讜转 诇讘讚 讜讘专讻讜转 讛谞讜住驻讜转 讗讬谉 讗讜诪专谉 讗诇讗 砖诇讬讞 爪讘讜专 讜讛讜讗 讚注转 拽爪转 讙讗讜谞讬 住驻专讚 讜讬砖 诪讬 砖讗讜诪专 砖讗祝 讛讬讞讬讚 讗讜诪专谉 讜诇讗 注讜讚 讗诇讗 砖讗祝 讻诇 转驻诇讜转 砖诇 专"讛 讘讚讬谉 讝讛 专"诇 注专讘讬转 砖讞专讬转 讜诪谞讞讛 讜讛讜讗 讚注转 讙讚讜诇讬 讛专讗砖讜谞讬诐 砖讘拽讗讟讗诇讜谞讬讬讗讛 讜讚注转 砖诇讬砖讬 讛讜讗 诪谞讛讙谞讜 砖砖诇讬讞 爪讘讜专 讜讬讞讬讚 砖讜讬诐 讛诐 讘讝讜 讜讻诇诐 讗讬谉 讗讜诪专讬诐 讗讜转诐 讗诇讗 讘诪讜住祝 讜讻谉 讛讬讗 砖谞讜讬讛 讘转诇诪讜讚 讛诪注专讘 讘专讗砖讜谉 砖诇 砖讘讜注讜转 讗诇讗 砖讬砖 诪诪谞讛 专讗讬讛 讙诐 讻谉 诇讚注转 专讗砖讜谉 讜讛讜讗 砖讗诪专讜 砖诐 讛注讜讘专 诇驻谞讬 讛转讬讘讛 讘讬讜诐 讟讜讘 专讗砖讜谉 砖诇 专"讛 砖讞专讬转 讗讜诪专 砖诪讜谞讛 讚讘专讬 讘讬转 砖诪讗讬 讜讘讬转 讛诇诇 讗讜诪专讬诐 砖讘注 驻讬' 砖讛讬讛 讚注转 讘讬转 砖诪讗讬 诇讛讜住讬祝 诪诇讻讬讜转 诇讘讚 讜讘讬转 讛诇诇 砖诇讗 诇讛讜住讬祝 讻诇诇 讜讗诪专讜 注讜讚 砖诐 讘诪讜住祝 讘讬转 砖诪讗讬 讗讜诪专讬诐 注砖专 讜讘讬转 讛诇诇 讗讜诪专讬诐 转砖注 驻讬' 砖讛讬讛 讚注转 讘讬转 砖诪讗讬 砖诇讗 诇讻诇讜诇 诪诇讻讬讜转 注诐 讛讗讞专讜转.



讛诪砖谞讛 讛讞诪讬砖讬转 讗讬谉 驻讜讞转讬谉 讜讻讜' 讻讜谞转 讛诪砖谞讛 诇讘讗专 注谞讬谉 讛驻住讜拽讬诐 砖谞住讞 讛讘专讻讜转 讘谞讜讬 诪讛诐 讜讗诪专 砖讗讬谉 驻讜讞转讬谉 讘讻诇 讗讞转 诪讛诐 诪注砖专讛 讜驻讬' 讘讙诪' 讻谞讙讚 注砖专讛 诪讗诪专讜转 砖讘讛诐 谞讘专讗 讛注讜诇诐 讜讘转诇诪讜讚 讛诪注专讘 驻讬专砖讜 注砖专讛 诪诇讻讬讜转 讻谞讙讚 注砖专讛 讛诇讜诇讬诐 砖讗诪专 讚讜讚 讘诪讝诪讜专 讛诇诇讜 讗诇 讘拽讚砖讜 注砖专讛 讝讻专讜谞讜转 讻谞讙讚 注砖专讛 讜讬讚讜讬讬谉 砖讗诪专 讬砖注讬讛讜 讘专讞爪讜 讛讝讻讜 注砖专讛 砖讜驻专讜转 讻谞讙讚 砖讘注讛 讻讘砖讬诐 讜驻专 讜讗讬诇 讜砖注讬专 专' 讬讜讞谞谉 讘谉 谞讜专讬 讗讜诪专 讗诐 讗诪专 砖诇砖 诪讻诇谉 驻讬专讜砖 讘讻诇 讗讞转 诪讛谉 讬爪讗 讻诇讜诪专 讗讞讚 诪谉 讛转讜专讛 讜讗讞讚 诪谉 讛谞讘讬讗讬诐 讜讗讞讚 诪谉 讛讻转讜讘讬诐 讘诪诇讻讬讜转 讜讻谉 讘讝讻专讜谞讜转 讜讻谉 讘砖讜驻专讜转 讻谞讙讚 转讜专讛 谞讘讬讗讬诐 讜讻转讜讘讬诐 讜讛诇讻讛 讻讚讘专讬讜 讘讚讬注讘讚 讜诇诪讟讛 讬转讘讗专 注讜讚 砖讗驻讬诇讜 诇讗 讛讝讻讬专 讛驻住讜拽 讗诇讗 砖讛讜讗 诪诪诇讬讻讜 讘诇砖讜谞讜 讜讬讗诪专 注诇 讝讛 讻诪讜 砖讻转讜讘 讘转讜专转讱 讜讬讞讝讜专 讻谉 砖诇砖讛 驻注诪讬诐 讜讻谉 讻诪讜 砖讻转讜讘 讘讚讘专讬 拽讚砖讱 讜讻谉 讻诪讜 砖讻转讜讘 注诇 讬讚讬 注讘讚讬讱 讛谞讘讬讗讬诐 讬爪讗 讜讻谉 注诇 讚专讱 讝讛 讘讝讻专讜谞讜转 讜砖讜驻专讜转 讜讗讬谉 诪讝讻讬专讬谉 驻住讜拽讬诐 砖诇 驻讜专注谞讜转 讜驻讬' 讘讙诪' 讚讜拽讗 驻讜专注谞讜转 砖诇 讬砖专讗诇 讻讙讜谉 讜讬讝讻讜专 讻讬 讘砖专 讛诪讛 专讜讞 讛讜诇讱 讜诇讗 讬砖讜讘 讘讝讻专讜谞讜转 讻讙讜谉 讞讬 讗谞讬 谞讗诐 讬"讬 讜讻讜' 讗诐 诇讗 讘讞讬诪讛 砖驻讜讻讛 讗诪诇讜讱 注诇讬讻诐 讘诪诇讻讬讜转 讜讻讙讜谉 转拽注讜 砖讜驻专 讘讙讘注讛 讘砖讜驻专讜转 讗讘诇 讘砖诇 讗讜诪讜转 讛注讜诇诐 诪讝讻讬专讬谉 讻讙讜谉 讝讻讜专 讬"讬 诇讘谞讬 讗讚讜诐 讗转 讬讜诐 讬专讜砖诇诐 讜讻讙讜谉 讬"讬 诪诇讱 讬专讙讝讜 注诪讬诐 讜讻讙讜谉 讜讬"讬 讗诇讛讬诐 讘砖讜驻专 讬转拽注 讜讛诇讱 讘住注专讜转 转讬诪谉 诪转讞讬诇 讘转讜专讛 讜诪砖诇讬诐 讘谞讘讬讗 讜谞诪爪讗讜 砖诇 讻转讜讘讬诐 讘讗诪爪注 讜专' 讬讜住讬 讗讜诪专 讗诐 讛砖诇讬诐 讘转讜专讛 讬爪讗 诪驻专砖 讘讙诪' 砖讻讱 讛讜讗 诇砖讜谉 诪砖谞讛 专' 讬讜住讬 讗讜诪专 诪砖诇讬诐 讘转讜专讛 专"诇 砖诇砖 诪谉 讛转讜专讛 砖诇砖 诪谉 讛讻转讜讘讬诐 砖诇砖 诪谉 讛谞讘讬讗讬诐 讜诪砖诇讬诐 讘驻住讜拽 讗讞讚 诪谉 讛转讜专讛 讜谞诪爪讗讜 注砖专讛 驻住讜拽讬诐 讜讗诐 讛砖诇讬诐 讘谞讘讬讗 讘讚讬注讘讚 讬爪讗 讜讻谉 讛诇讻讛 讜讻谉 诪谞讛讙谞讜 诇讛讝讻讬专 注砖专讛 驻住讜拽讬诐 讘讻诇 讘专讻讛 讜讘专讻讛 砖诇砖 诪谉 讛转讜专讛 砖诇砖 诪谉 讛讻转讜讘讬诐 砖诇砖 诪谉 讛谞讘讬讗讬诐 讜讗讞讚 砖诇 转讜专讛 讜诇注谞讬谉 讗诐 讬讻讜诇 诇讛讜住讬祝 注诇讬讛谉 讬砖 诪讜讞讬诐 讛讜讗讬诇 讜谞讗诪专 注诇讬讛诐 砖讛诪谞讬谉 讘讗 讻谞讙讚 注砖专讛 诪讗诪专讜转 讗讜 讻谞讙讚 注砖专讛 讛诇讜诇讬诐 讻诪讜 砖讘讬讗专谞讜 讗诇讗 砖讗讬谉 讛讻专讞 讘讻讱 砖讛专讬 讗诪专讜 讗讬谉 驻讜讞转讬谉 诪注砖专讛 驻住讜拽讬诐 讘讘讬转 讛讻谞住转 讜讗诪专讜 注诇讬讛 讙诐 讻谉 讻谞讙讚 注砖专讛 诪讗诪专讜转 讜讻谞讙讚 注砖专转 讛讚讘专讜转 讜讗注驻"讻 诪讜住讬驻讬谉 注诇讬讛诐.



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖讘讗讜 注诇讬讛 讘讙诪专讗 讗诇讜 讛诐:





转讜住驻讜转 专讬"讚

注砖专讛 诪讗诪专讜转 讜讬讗诪专 讗诇讛讬诐 讬讛讬 讗讜专 讞讚 讬讛讬 专拽讬注 转专讬 讬拽讜讜 讛诪讬诐 转诇转 转讚砖讗 讛讗专抓 讗专讘注 讬讛讬 诪讗讜专讜转 讞诪砖讛 讬砖专爪讜 讛诪讬诐 砖砖讛 转讜爪讗 讛讗专抓 砖讘注讛 谞注砖讛 讗讚诐 砖诪谞讛 讛谞讛 谞转转讬 诇讻诐 讗转 讻诇 注砖讘 讗讬谞讜 诪谉 讛诪谞讬谉 砖讗讬谉 砖诐 砖讜诐 讬爪讬专讛 诇讗 讟讜讘 讛讬讜转 讛讗讚诐 诇讘讚讜 转砖注讛 砖讘讜 讬爪专 讞讜讛 讛专讬 转砖注讛:





住诇讬拽 诪住讻转 专讗砖 讛砖谞讛









诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诇讗 讬驻讞讜转 讻讜' 讜讗住"讚 讙' 诪谉 讛转讜专讛 讻讜' 讗"讻 砖讘注 谞诪讬 讝' 诪谉 讛转讜专讛 讻讜' 讛"诇 专"讬 讘谉 谞讜专讬 诪讜住讬祝 注讻"诇 驻讬' 讚讛"诇 专"讬 讘谉 谞讜专讬 诪讜住讬祝 讘诇讻转讞讬诇讛 讚转"拽 诇讗 讘注讬 讗诇讗 讬' 诪讻讜诇讛讜 讜讗讬讛讜 讘注讬 讻"讗 诪讻讜诇讛讜 讗讘诇 拽"诇 讗诪讗讬 诇讗 诪讜讻讞 诇讛 诪住讬驻讗 讙讜驻讛 讚讛"诇 专"讬 讘谉 谞讜专讬 诪讜住讬祝 讘讚讬注讘讚 讚转"拽 诇讗 讘注讬 讗诇讗 讝' 诪讻讜诇讛讜 讚讬爪讗 讜讗讬讛讜 讘注讬 转砖注讛 诪讻讜诇讛讜 讚讬爪讗 讜注讜讚 拽砖讛 讜诪讗讬 拽讜砖讬讗 讚专"讬 讘谉 谞讜专讬 诪讜住讬祝 讗诪讗讬 诇讗 谞讬诪讗 拽讜砖讟讗 讛讜讗 讚诪讜住讬祝 讜诇讜诇讬 驻专砖"讬 讛讬讛 谞专讗讛 诇讜诪专 讚讜讚讗讬 诪专讬砖讗 诪讜讻讞 讚讗诐 讻谉 讝' 谞诪讬 讝' 诪谉 讛转讜专讛 讻讜' 讜讗"讗 诇诪爪讜讗 讝' 诪诇讻讬讜转 讘转讜专讛 讚讘讚讜讞拽 诪砖讻讞 转诇诪讜讚讗 诇拽诪谉 讚' 诪诇讻讬讜转 讘转讜专讛 讜讚讜"拽:





诪讛专砖"讗 - 讞讬讚讜砖讬 讗讙讚讜转

砖讗讜诪专讬诐 讗讘讜转 砖谞讗诪专 讛讘讜 诇讛' 讘谞讬 讗诇讬诐 讜讙讜'. 讛讗讘讜转 拽专讜讬诐 讗诇讬诐 注"砖 转拽讬驻讬 讻驻专砖"讬 讜诪诇转 讘谞讬 谞诪砖讱 讗讚诇注讬诇 讻诇讜诪专 讛讘讜 讜讛讝讻讬专讜 讘谞讬 诇讛' 讗转 讗诇讬诐 讛讗讘讜转 讜谞专讗讛 砖拽专讗讜诐 讘诪拽讜诐 讛讝讛 讗诇讬诐 注"砖 讗诇 讜讻讞 讗诇讛讬诐 砖谞转拽讬讬诐 讘讗讘讜转 讻诪"砖 讘驻专拽 注"驻 讜讗注砖讱 诇讙讜讬 讙讚讜诇 讝"砖 讗诇讛讬 讗讘专讛诐 讜讗讘专讻讱 讝"砖 讗诇讛讬 讬爪讞拽 讜讗讙讚诇讛 砖诪讱 讝"砖 讗诇讛讬 讬注拽讘 讻讜' 讻诪驻讜专砖 砖诐:


讜诪谞讬谉 砖讗讜诪专讬诐 讙讘讜专讜转 讻讜' 砖谞讗诪专 讛讘讜 讙讜' 讜诪谞讬谉 讻讜'. 讜讗诇讜 砖诇砖 讘专讻讜转 专讗砖讜谞讜转 砖讛谉 砖讘讞讜 砖诇 诪拽讜诐 讻诪驻讜专砖 讘诪住讻转 讘专讻讜转 讜注"讻 砖讬谞讛 讛诇砖讜谉 讘讛谉 讘讻讜诇诐 讛讘讜 讜诇讗 诇砖讜谉 转驻诇讛 讜讛讜讗 讙讬诪讟专讬讗 讗讞讚 讜诇讻讱 讛讙' 专讗砖讜谞讜转 讻讗讞讚 谞讞砖讘讜 砖讛诐 诪讜专讬诐 注诇 讗讞讚讜转讜:


讬专讚 专"讞 讻讜' 讜注砖讛 讻专"注 讻讜'. 砖谞讬讛诐 诇讚讘专 讗讞讚 谞转讻讜讜谞讜 诇驻讬 砖讛诪诇讻讬讜转 诪讜专讬诐 注诇 讗讞讚讜转讜 讜诇讻讱 砖诪注 讜讙讜' 讛' 讗讞讚 讗讜诪专讬诐 讘诪拽讜诐 诪诇讻讜转 讻讚诇拽诪谉 讜注"讻 诪讗谉 讚讗诪专 砖讗讜诪专 诪诇讻讬讜转 讘拽讚讜砖转 讛砖诐 砖讛讜讗 诪讜专讛 注诇 砖诪讜 讗讞讚 讜诇讻讱 讗诪专讬谞谉 讘讜 讛诪诇讱 讛拽讚讜砖 讜诪"讚 砖讗讜诪专 诪诇讻讬讜转 讘拽讚讜砖转 讛讬讜诐 砖讛讜讗 诪讜专讛 注诇 讗讞讚讜转 讻讬 讛讜讗 讬讜诐 讗讞讚 砖讘砖谞讛 砖讘讜 谞讘专讗 讛注讜诇诐 讻诪驻讜专砖 驻"拽:


讛谞讬 讬' 诪诇讻讬讜转 讻谞讙讚 诪讬 讻讜'. 讜讘驻专拽 讛拽讜专讗 注讜诪讚 拽讗诪专 注讜讚 讻谞讙讚 讬' 讘讟诇谞讬谉 讻讜' 讚讛转诐 砖讬讬讻讗 诪砖讜诐 讚拽专讬讗转 讛转讜专讛 讘讬' 诪砖讗"讻 讛讻讗 讘转驻诇转 专"讛 讚讻诇 讬讞讬讚 讜讬讞讬讚 讞讬讬讘 讻讚诇拽诪谉 讘诪转谞讬':


讛谞讱 讚讻转讬讘 讘讛讜 讛诇诇讜讛讜 讘转拽注 讜讙讜' 讻讜'. 专讬砖 驻讬专拽讗 讛诇诇讜讬讛 讜讙讜' 讜住讜祝 驻讬专拽讗 转讛诇诇 讬讛 讛诇诇讜讬讛 诇讗 拽讞砖讬讘:


谞诪讬 诪讗诪专 讛讜讗 讻讜'. 诇讻讗讜专讛 砖讝讛讜 讻讚讘专讬 讛诪驻专砖 (讘驻专砖"讬) 讘讞讜诪砖 讚讘专讗砖讬转 讘专讗 讜讙讜' 住讚专 讛讘专讬讗讛 拽讞砖讬讘 讚讘转讞诇讛 讘专讗 砖诪讬诐 讜讗专抓 讻讜' 注"砖 讗讘诇 诇驻讬 诪讛 砖驻专砖"讬 讘讞讜诪砖 讚诇讗 讛讜讝讻专 讻讗谉 讻诇诇 讘专讬讗转 砖诪讬诐 讜讗专抓 讗诇讗 砖讛讻诇 谞诪砖讱 讗诇 讜讬讗诪专 讗诇讛讬诐 讬讛讬 讗讜专 讜讙讜' 讜诇讗 讛讜讝讻专 讘讘专讗砖讬转 讘专讬讗讛 讗讞专转 讗诇讗 砖讛讻诇 谞诪砖讱 讗诇 讜讬讗诪专 讗诇讛讬诐 讬讛讬 讗讜专 讜讗"讻 讗讬谉 讘专讗砖讬转 讻诇诇 诪讗诪专 讝讜诇转 讟' 讜讬讗诪专 讚讻转讬讘 讘转专讬讛 讜讬"诇 讗注"讙 讚讘专讗砖讬转 讘专讗 讜讙讜' 谞诪砖讱 讗诇 讛讗讜专 诪"诪 讘讻讞 讛诪讗诪专 讚讘专讗砖讬转 谞砖诪注 谞诪讬 讘专讬讗转 砖诪讬诐 讜讗专抓 讝讜诇转 讟' 讜讬讗诪专 讚讻转讬讘讬 讘转专讬讛. 讜谞专讗讛 讘讝讛 诪讛 砖诇讗 讛讜讝讻专 谞诪讬 诇砖讜谉 讗诪讬专讛 讘专讗砖讜谞讛 讻诪讜 讘讟' 讛讗讞专讬诐 注"驻 诪"砖 讗转 讛砖诪讬诐 讜讗转 讛讗专抓 诇专讘讜转 转讜诇讚讜转讬讛谉 讜讻诪讜 砖驻专砖"讬 讘讞讜诪砖 砖讛讻诇 谞讘专讗 讘讬讜诐 专讗砖讜谉 讜讘诪讗诪专 专讗砖讜谉 讜讻"讗 谞拽讘注 讘讬讜诪讜 讜讛注谞讬谉 讻讬 讞讜诪专 讛专讗砖讜谉 讗砖专 诪诪谞讜 谞转讛讜讜 讻诇 讛爪讜专讜转 谞讘专讗 讘讬讜诐 专讗砖讜谉. 讜讘诪讗诪专 专讗砖讜谉 讬砖 诪讗讬谉 讘诪讗诪专 讛砖"讬 讻诪"砖 讘讚讘专 讛' 砖诪讬诐 谞注砖讜 讗讘诇 讘讬诪讬诐 讗讞专讬诐 诇讗 讛讬讛 讛讘专讬讗讛 讬砖 诪讗讬谉 讗诇讗 诪谉 讛讞讜诪专 讛专讗砖讜谉 谞拽讘注 诇讻诇 讗讞讚 爪讜专转讜 讛诪讬讜讞讚转 诇讜 讘讬讜诪讜 讘诪讗诪专 讛砖诐 讬转讘专讱 讜讛讜讛 讬砖 诪讬砖 讜讛砖转讗 讘讬讜诐 讛专讗砖讜谉 砖讛讬讛 讗诪讬专讛 专讗砖讜谞讛 讘专讗砖讬转 讜讙讜' 诇讘专讬讗转 讬砖 诪讗讬谉 诇讗 讛讜爪专讱 诇讛讝讻讬专 讘讜 砖讛讬讛 讘讗诪讬专讛 讚讜讚讗讬 讘讗诪讬专讛 讘注诇诪讗 诇讞讜讚 谞讘专讗 讞讜诪专 讛专讗砖讜谉 讘讬砖 诪讗讬谉 讜诇讗 转驻讜诇 注砖讬讛 讘讚讘专 砖讗讬谉 讘讜 诪诪砖 讗讘诇 讗讞专讬 讗诪讬专讛 专讗砖讜谞讛 砖讛讬讛 讘讬讜诐 讛专讗砖讜谉 砖讻讘专 谞讘专讗 讞讜诪专 讛专讗砖讜谉 讛讬讛 讞"讜 诇讘注诇 讚讬谉 诇讞诇讜拽 讜诇讜诪专 讻讗谉 砖讛讬讛 讬砖 诪讬砖 讚讘注砖讬讛 谞注砖讛 讛讻诇 讘讬诪讬诐 讗讞专讬诐 注"讬 讛专讻讘讜转 讛讞讜诪专讬诐 讛驻砖讜讟讬诐 注讚 砖谞注砖讜 爪讜专讜转 讗讞专讜转 讻诪注砖讛 讬讚讬 讗讚诐 讜诇讛讜爪讬讗 讝讗转 讛讚注转 诪诇讘 讛讟讜注讛 讛讝讻讬专 讘讻诇 讛讘专讬讗讜转 砖讘讬诪讬诐 讗讞专讬诐 谞诪讬 讗诪讬专讛 诇讜诪专 砖注诇 讬讚讬 讗诪讬专讛 讘注诇诪讗 诇讞讜讚 谞转讛讜讛 讛讻诇 讘诇讬 砖讜诐 诪注砖讛 讻诇诇 讜讛注谞讬谉 诪讘讜讗专 讗诇讜 谞讘专讗 讛注讜诇诐 讘注砖讬讛 诇讗 讛讬讛 讗驻砖专 讘讗讚诐 诇砖谞讜转 讘讘讞讬专转讜 注砖讬讬转讜 讬转' 讘"讛 讻诪"砖 讜诪讬 讬讘讗 讗讞专 讛诪诇讱 讗转 讗砖专 讻讘专 注砖讛讜 讗讘诇 谞讬转谉 讘讬讚 讗讚诐 诇砖谞讜转 诪注砖讬讜 讻驻讬 讘讞讬专转讜 讜注"讻 诇讗 谞讘专讗 专拽 讘诪讗诪专 砖讗驻砖专 诇砖谞讜转 诪讗诪专 讻诪"砖 爪讚讬拽 诪讜砖诇 讘讬专讗转 讗诇讛讬诐 讙讜' 讛拽讘"讛 讙讜讝专 讜讛爪讚讬拽 诪讘讟诇讛 注"讬 诪注砖讬讜 讜注"讝 讻讬讜谞讜 讘讗讘讜转 讘讬' 诪讗诪专讜转 谞讘专讗 讻讜' 讜讛诇讗 讘诪讗诪专 讗讞讚 讻讜' 讗诇讗 诇讛驻专注 诪谉 讛专砖注讬诐 讜诇讬转谉 讻讜' 专"诇 讚讜讚讗讬 诪讛 砖谞讘专讗 讛注讜诇诐 讘诪讗诪专 讜诇讗 讘注砖讬讛 讛讜讗 诪砖讜诐 讘讞讬专转 讗讚诐 讜砖讬讛讬讛 诇讜 砖讻专 讗讜 注讜谞砖 讻驻讬 诪注砖讬讜 讗讘诇 讛诇讗 讘诪讗诪专 讗讞讚 讬讻讜诇 讚讛讜讬 讻诇 讛讘专讬讗讛 讬砖 诪讗讬谉 诇讛讘专讗讜转 讜讻"砖 讚讛讜讬 谞讬转谉 讛讘讞讬专讛 诇讗讚诐 诇砖谞讜转 专拽 诪讗诪专 讗讞讚 讜讗诪专 讗诇讗 诇讛驻专注 诪谉 讛专砖注讬诐 砖诪讗讘讚讬谉 讚讘专 讙讚讜诇 砖谞讘专讗 讘讬' 诪讗诪专讜转 讜讛驻讱 讘爪讚讬拽讬诐 砖诪拽讬讬诪讬谉 讚讘专 讙讚讜诇 砖谞讘专讗 讘注砖专讛 诪讗诪专讜转 讜拽"诇:


讜讗诐 讗诪专 讝' 讻讜' 讻谞讙讚 讝' 专拽讬注讬谉 讻讜'. 讘驻"拽 讚住谞讛讚专讬谉 讙讘讬 注讬讘讜专 砖谞讛 讚讗诪专 讝' 讻谞讙讚 讝' 专讜讗讬 驻谞讬 讛诪诇讱 讜讻谉 讘驻专拽 讛拽讜专讗 注讜诪讚 讚讗诪专讬谞谉 讘砖讘转 拽讜专讬谉 讝' 讻谞讙讚 讝' 专讜讗讬 驻谞讬 讛诪诇讱 讛转诐 砖讬讬讱 讝' 讗谞砖讬诐 讛拽讜专讬谉 讜讝' 讬讜砖讘讬谉 讘注讬讘讜专 谞讙讚 讝' 讗谞砖讬诐 讛专讜讗讬诐 驻谞讬 讛诪诇讱 诪讞砖讜讘讬诐 讘讬砖专讗诇 讻诪"砖 讛转讜住驻讜转 砖诐 讗讘诇 讛讻讗 诇讙讘讬 讝' 驻住讜拽讬诐 诇讗 砖讬讬讻讗 讛讱 讚讛转诐 讗诇讗 讻谞讙讚 讝' 专拽讬注讬诐 诇专诪讜讝 砖讛拽讘"讛 诪诇讱 讜专讜讻讘 讘注专讘讜转 讘专拽讬注 讝' 诇砖驻讜讟 注讜诇诪讜 讘专"讛 讜讻诪"砖 注诇讛 讗诇讛讬诐 讘转专讜注讛 讜注讜讚 谞专讗讛 讚诇讗 砖讬讬讱 讟注诪讗 讻谞讙讚 砖讜诪专讬 讛住祝 讗诇讗 讻讬 讛转诐 讘讙' 讜讘讛' 讜讘讝' 讜诇讗 讛讻讗 讘讙' 诇讞讜讚 讜讘讝' 诇讞讜讚:


讻谞讙讚 讻讛谞讬诐 讻讜'. 讛"谞 拽讗诪专讬' 讛讻讬 讘驻专拽 讛拽讜专讗 注讜诪讚 诇讙讘讬 拽专讬讗转 住"转 讘讙' 讘诪谞讞讛 讜讘讘' 讜讛' 讜讗诪专讬' 谞诪讬 讛转诐 讙' 谞讙讚 砖讜诪专讬 讛住祝 讜诇讗 砖讬讬讱 讛讻讗 讻诪"砖 诇注讬诇 讜诪讛"讟 谞诪讬 诇讗 拽讗诪专 谞诪讬 讛讻讗 讙' 谞讙讚 讘专讻转 讻讛谞讬诐 讻讚讗诪专讬谞谉 讘驻"拽 讚住谞讛讚专讬谉 讜讘驻' 讛拽讜专讗 注讜诪讚 讚诇讗 砖讬讬讱 讗诇讗 讘讙' 讜讘讛' 讜讘讝' 讻讬 讛转诐:





专砖"砖

讙诪专讗 讗讬诇讬诪讗 讬"讟 砖谞讬 诇诪讬诪专讗 讚注讘专讜讛 诇讗诇讜诇 讻讜'. 诪讻讗谉 拽"诇 注诇 驻讬' 专砖"讬 讘讘讬爪讛 (住"讚 讛) 砖驻讬' 讚讗祝 诇讗讞专 转拽谞转 专讬讘"讝 诇拽讘诇 注讛"讞 讻讛"讬 诇讛讬讜转 诪讜谞讬诐 诇诪讜注讚讜转 诪谉 讛专讗砖讜谉 讻讜' 讗讘诇 诪诇注砖讜转 讬讜"讟 砖谞讬 诇讗 谞注拽专讛 转拽谞讛 专讗砖讜谞讛 注"砖 讜讗"讻 诇讗 驻专讬讱 讻讗谉 诪讬讚讬:



讙诪' 砖诐 转"砖 讚转谞讬讗 讗讬谉 驻讜转讞讬谉 讻讜'. 注诪砖"讻 讘住"讚 讘拽"讗 诇讛讟"讗. 讜谞砖诪讟 讘住讜驻讜 讜注讬' 讘讬专讜砖诇诪讬 讜转诪爪讗 讻讚讘专讬 讜讚诇讗 讻砖"拽 砖诐:



专砖"讬 讚"讛 讘谞讬 讗诇讬诐. 诇讬砖谞讗 讚转拽讬驻讬 讻讜'. 讗讬' 诇注讬诇 (讬讗) 砖谞讜诇讚讜 讘讜 讗讬转谞讬 注讜诇诐 诪讗讬 诪砖诪注 讚讛讗讬 讗讬转谉 诇讬砖谞讗 讚转拽讬驻讬 讛讜讗 讻讜':



专砖"讬 讚"讛 讛谞讱. 讛谞讱 讚讛诇诇讜 讗诇 讘拽讚砖讜. 讻爪"诇:



专砖"讬 讚"讛 讻谞讙讚 注砖专转 讛讚讘专讜转. 讚讻转讬讘 讘讛讜 谞诪讬 砖讜驻专. 诇"讬 诪讚讜注 诇讗 驻讬专砖 讻讚讬 诇讛讝讻讬专 讝讻讜转 拽讘诇转谞讜 讗讜转诐 讻讚驻讬' 诇注讬诇 (诇 讘) 讘讚"讛 拽讜诇 讛':



讘诪砖谞讛 讗讬谉 诪讝讻讬专讬谉 讝讻专讜谉 讻讜'. 注讬' 讛讙专讬"驻 讜转讜讬"讟. 讜讻谉 讘讙诪专讗 诪驻专砖 诇讛讜 讻住讚专谉:





讘谉 讬讛讜讬讚注

诪执谞旨址讬执谉 砖讈侄讗讜止诪职专执讬诐 '讗指讘讜止转'? 砖讈侄谞旨侄讗直诪址专: (转讛诇讬诐 讻讟, 讗) "讛指讘讜旨 诇址讛殖' 讘旨职谞值讬 讗值诇执讬诐". 谞专讗讛 诇讬 讘住"讚 砖讛讗讘讜转 谞拽专讗讬诐 讘旨职谞值讬 讗值诇执讬诐 注诇 砖诐 讙' 驻注诪讬诐 讗值诇 砖讬砖 讘旨侄讗直诇止拽值讬 讗址讘职专指讛指诐 讗直诇止拽值讬 讬执爪职讞指拽 讜职讗直诇止拽值讬 讬址注植拽止讘 讜诇讻谉 拽专讬 诇讛讜 讘旨职谞值讬 讗值诇执讬诐 讜注讬讬谉 讘讚专讜砖 讜讗"讜 讚专讗砖 讛砖谞讛 讘住驻专 讛讻讜谞讜转.
讗讜 讬讜讘谉 专诪讜讝 讘专讗砖讬 转讬讘讜转 砖诪讜转诐 诪住驻专 砖诐 讗讛讬"讛 讗砖专 讘诪讬诇讜讗讜 [讗诇"祝 讛"讗 讬讜"讚 讛"讗] 注讜诇讛 拽诪"讙 讻诪谞讬谉 讘旨职谞值讬 讗值诇执讬诐 [143].



讜旨诪执谞旨址讬执谉 砖讈侄讗讜止诪职专执讬诐 诪址诇职讻只讬旨讜止转 讝执讻职专讜止谞讜止转 讜职砖讈讜止驻指专讜止转? 讜讻讜'.. 谞专讗讛 诇讬 讚讘注讬谞谉 注砖专讛 讘讻诇 讞讚 讻讬 专讗砖 讛砖谞讛 讛讬讗 诇注砖专转 讬诪讬 转砖讜讘讛 讛专诪讜讝讬诐 诇讗讜转 讬讜"讚 讚砖诪讗 拽讚讬砖讗, 讜讬讚讜注 诪讛 砖讗诪专 专讘讬谞讜 讛讗专"讬 讝"诇 讻讬 讛讬讜"讚 爪讜专转讛 讛讬讗 砖诇砖讛 讬讜讚讬"谉 讜讻谞讙讚 讝讛 讙' 驻注诪讬诐 注砖专讛 专诪讝 诇砖诇砖讛 讛谞讝讻专.



讻旨职谞侄讙侄讚 注植砖讉指专指讛 讛执诇旨讜旨诇执讬诐 砖讈侄讗指诪址专 讚旨指讜执讚 讘旨职住值驻侄专 转旨职讛执诇旨执讬诐. 谞专讗讛 诇讬 讘住"讚 讛址诇旨值诇 讙讬诪讟专讬讗 讗讚谞"讬 [65] 砖讛讜讗 讘住驻讬专转 讛诪诇讻讜转 砖讬砖 讘讛 注砖专 住驻讬专讜转 讚讻诇 住驻讬专讛 讬砖 讘讛 砖诐 讗讚谞"讬 讛专讬 注砖专讛 驻注诪讬诐 讛址诇旨值诇.
讜诪讛 砖讗诪专 专讘 讬讜住祝 '讻旨职谞侄讙侄讚 注植砖讉侄专侄转 讛址讚旨执讘旨职专讜止转' 讛讟注诐 砖注讜砖讬谉 讬讜诐 讝讛 讝讻专 诇注砖专转 讛讚讘专讜转, 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 (砖讘转 驻讞.) 讻砖讘专讗 讛拽讘"讛 讛注讜诇诐 注砖讛 转谞讗讬 讗诐 讬砖专讗诇 诪拽讘诇讬谉 讛转讜专讛 诪讜讟讘 讜讗诐 诇讗讜 讬讞讝讬专诐 诇转讜讛讜 讜讘讜讛讜.
讜讛讗 讚谞拽讬讟 讚讘专讬 专讘 讬讜住祝 拽诪讬讛 讚讘专讬 专讘讬 讬讜讞谞谉 讗驻砖专 讚专讘 讬讜住祝 讘讗 诇转转 讟注诐 诇讚讘专讬 专讘讬 诇讜讬 砖讗诪专 '注植砖讉指专指讛 诪址诇职讻只讬旨讜止转 讻旨职谞侄讙侄讚 注植砖讉指专指讛 讛执诇旨讜旨诇执讬诐' 讜讘讗 诇讜诪专 诪讛 讟注诐 讬砖 诇注砖讜转 讝讻专 诇注砖专讛 讛诇讜诇讬诐 讬讜诐 讝讛 讙诐 诪讗讬 讝讻讜转讬讬讛讜 讚注砖专讛 讛诇讜诇讬诐 注诇 砖讗专 诪讝诪讜专讬诐 讻讚讬 砖谞注砖讛 诇讛诐 讝讻专 讻谞讙讚谉? 讜讗诪专 讘砖讘讬诇 讚注砖专讛 讛诇讜诇讬诐 讗诇讜 讛诐 '讻旨职谞侄讙侄讚 注植砖讉侄专侄转 讛址讚旨执讘旨职专讜止转' 讜讛讻讬 拽讗诪专 专讘讬 诇讜讬 注砖专讛 诪诇讻讬讜转 讗诇讜 专讜诪讝讬诐 讻诪讜 讛专诪讝 砖专讜诪讝讬诐 注砖专讛 讛诇讜诇讬诐 讜讗讬谉 讻讜谞转讜 诇讜诪专 讚注砖专讛 诪诇讻讬讜转 讛诐 讻谞讙讚 注砖专讛 讛诇讜诇讬诐 讗诇讗 诇注讜诇诐 讙诐 专讘讬 诇讜讬 讻讜谞转讜 讚注砖专讛 诪诇讻讬讜转 讻谞讙讚 注砖专讛 讚讘专讜转, 讜讗讜诪专讜 讻谞讙讚 注砖专讛 讛诇讜诇讬诐 专讜爪讛 诇讜诪专 讻谞讙讚 讛专诪讜讝 讘注砖专讛 讛诇讜诇讬诐 讜讘讬讗专 诇谞讜 诇驻讬 讚专讻讜 讟注诐 诇讝讛 讻诪讜 砖注砖讛 讚讜讚 讛诪诇讱 注"讛 注砖专讛 讛诇讜诇讬诐 讻谞讙讚 注砖专转 讛讚讘专讜转 讻谉 讗谞讞谞讜 注讜砖讬诐 注砖专讛 诪诇讻讬讜转 讻谞讙讚谉, 讗讘诇 专讘讬 讬讜讞谞谉 谞拽讬讟 讟注诪讬讛 注诇 注砖专讛 诪诇讻讬讜转 砖讗讜诪专讬诐 讬讜诐 讝讛 砖讘讜 讘专讬讗转 讛注讜诇诐 讻谞讙讚 注砖专讛 诪讗诪专讜转 砖谞讘专讗 讘讛诐 讛注讜诇诐. 讜诪讛 砖讗诪专 '讘旨职专值讗砖讈执讬转' 谞址诪旨执讬, 诪址讗植诪指专 讛讜旨讗, 谞专讗讛 诇讬 '讘旨职专值讗砖讈执讬转' 讘讛驻讜讱 讗转讜讜谉 '讘旨职讗植专侄砖讈侄转' 砖讛讜讗 讛讚讘讜专 讚讻转讬讘 (转讛诇讬诐 诇讙, 讜) '讘执旨讚职讘址专 讛殖' 砖指讈诪址讬执诐 谞址注植砖讉讜旨'.





讘谞讬讛讜

专址讘 讬讜止住值祝 讗指诪址专: 讻旨职谞侄讙侄讚 注植砖讉侄专侄转 讛址讚旨执讘旨职专讜止转. 讘住讛"拽 讘侄旨谉 讬职讛讜止讬指讚指注 驻专砖转讬 讘住"讚, 讛讗 讚谞拽讬讟 讚讘专讬 专讘 讬讜住祝 拽讜讚诐 讚讘专讬 专讘讬 讬讜讞谞谉 诪砖讜诐 讚专讘 讬讜住祝 讘讗 诇驻专砖 诪讬诇转讗 讚专讘讬 诇讜讬 砖讗诪专 '讻旨职谞侄讙侄讚 注植砖讉指专指讛 讛执诇旨讜旨诇执讬诐' 讜诪讛 讟注诐 讛讜讗 讝讛? 讗诇讗 讛讬讬谞讜 诪砖讜诐 讚注砖专讛 讛诇讜诇讬诐 讛诐 '讻旨职谞侄讙侄讚 注植砖讉侄专侄转 讛址讚旨执讘旨职专讜止转' 讜谞诪爪讗 讙诐 诇专讘讬 诇讜讬 诪讛 砖讗谞讜 讗讜诪专讬诐 注砖专讛 诪诇讻讬讜转 讬讜诐 讝讛 讛诐 讻旨职谞侄讙侄讚 注植砖讉侄专侄转 讛址讚旨执讘旨职专讜止转 注讬讬谉 砖诐.
讜讻讗谉 讗驻专砖 讘住"讚 讟注诐 诇讚讘专 讝讛, 诪讗讞专 讚讻讜谞转 专讘讬 诇讜讬 讛讜讗 讻讱, 讛讜讛 诇讬讛 诇诪讬诪专 诇讛讚讬讛 讻旨职谞侄讙侄讚 注植砖讉侄专侄转 讛址讚旨执讘旨职专讜止转 讜诇诪讛 谞拽讬讟 注植砖讉指专指讛 讛执诇旨讜旨诇执讬诐? 讜谞专讗讛 讛讬讬谞讜 讟注诪讗 讚诇讗 谞拽讬讟 专讘讬 诇讜讬 诇讛讚讬讛 讻旨职谞侄讙侄讚 注植砖讉侄专侄转 讛址讚旨执讘旨职专讜止转 诪砖讜诐 讚讞砖 诇转专注讜诪转 讛诪讬谞讬谉 砖专讜讗讬谉 砖讗谞讞谞讜 注讜砖讬谉 讝讻专 诇注砖专转 讛讚讘专讜转 讘讬讜诐 讝讛 讛讬拽专 讜谞注诇讛 诪讗讚, 讬讗诪专讜 讗诇讜 注砖专转 讛讚讘专讜转 讛谉 注讬拽专 讜讛砖讗专 讞"讜 讗讬谉 讘讛诐 诪诪砖, 讻讬 诪讛讗讬 讟注诪讗 讘讬讟诇讜 专讝"诇 拽专讬讗转 注砖专转 讛讚讘专讜转 砖讛讬讜 谞讜讛讙讬谉 诇拽专讜转诐 讘转讜专转 讞讜讘讛 讘讻诇 讬讜诐 讻诪讜 拽专讬讗转 砖诪注, 讜诇讗 讗诪专 专讘讬 诇讜讬 '讻旨职谞侄讙侄讚 注植砖讉指专指讛 讛执诇旨讜旨诇执讬诐' 诇讛住转讬专 讛讟注诐 讻讬 诇讙讘讬 讚讬讚谉 讬讚注讬谞谉 讟注诐 注砖专讛 讛诇讜诇讬谉 讛讜讗 讻谞讙讚 注砖专转 讛讚讘专讜转, 讜讗诐 讻谉 讻讗诇讜 讗诪专 诇讛讚讬讛 讟注诐 讛注砖专讛 诪诇讻讬讜转 讛讜讗 '讻旨职谞侄讙侄讚 注植砖讉侄专侄转 讛址讚旨执讘旨职专讜止转'.
讜讛讗 讚讛讜爪专讱 诇驻专砖 '砖讈侄谞旨侄讗侄诪职专讜旨 诇讜止 诇职诪止砖讈侄讛 讘旨职住执讬谞址讬' 谞专讗讛 诇讬 讘住"讚 诇讜诪专 讚讗讬谉 讘讙讜驻谉 砖诇 注砖专转 讛讚讘专讜转 讛驻专砖 讘讬谞诐 诇讘讬谉 砖讗专 诪拽专讗讜转 讛转讜专讛, 讜专拽 讝讜 讘诇讘讚, 讚讗诇讜 讛注砖专讛 谞讗诪专讜 诇讬砖专讗诇 讘诪注诪讚 讛专 住讬谞讬 砖谞讗诪专讜 诇诪砖讛 讘住讬谞讬 诇注讬谞讬 讻诇 讬砖专讗诇, 讜讛砖讗专 诇讗 砖诪注讜诐 讬砖专讗诇 讘诪注诪讚 讛专 住讬谞讬, 讗诇讗 讗诪专诐 诪砖讛 专讘讬谞讜 注"讛 诇讛诐 诪驻讬 讛讙讘讜专讛 讻诇 讚讘专 讜讚讘专 讘注转 讗讞讚, 讜讝诪谉 讗讞讚, 讗讱 诪爪讚 讙讜驻谉 讗讬谉 讛驻专砖 讗诇讗 讗诇讜 讜讗诇讜 讚执旨讘职专值讬 讗直诇止拽执讬诐 讞址讬执旨讬诐.





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 住讚专 讘专讻讜转. 注讬讬谉 住谞讛讚专讬谉 讚祝 诪讟 注"讘 转讜住' 讚"讛 讗祝:





驻谞讬 讬讛讜砖注

讘讙诪专讗 转"专 诪谞讬讬谉 砖讗讜诪专讬诐 讗讘讜转 讻讜'  讬砖 诇转诪讜讛 讻讬讜谉 讚讛讻讗 讘讛讱 讘专讬讬转讗 诇讗 讗讬讬专讬 讗诇讗 讘讘专讻讜转 讛转驻诇讛 砖诇 专"讛 砖讗讜诪专 转砖注 讗"讻 诪讗讬 拽讗诪专 讛讻讗 诪谞讬讬谉 砖讗讜诪专讬诐 讗讘讜转 讜讙讘讜专讜转 讜拽讚讜砖讜转 砖讛专讬 讛谞讱 讙' 讘专讻讜转 讗讜诪专讬诐 讗讜转讜 诇注讜诇诐 讘讬谉 讘讞讜诇 讘讬谉 讘砖讘转 讘讬谉 讘讬"讟 讻讚讗讬转讗 讘讘专讬讬转讗 讘诪住讻转 诪讙讬诇讛 讚祝 讬"讞 讚转讬拽谉 砖诪注讜谉 讛驻拽讜诇讬 转拽谞讛 诪讛讗讬 拽专讗 讙讜驻讗 讚诪讬讬转讬 讛讻讗 讛讘讜 诇讛' 讘谞讬 讗诇讬诐 讜讗"讻 讗诪讗讬 爪专讬讱 讛讻讗 诇讗转讜讬讬 讛谞讱 讘专讻讜转 诇注谞讬谉 专"讛 讚诪讬诇转讗 讚驻砖讬讟讗 讛讬讗 讚讙' 专讗砖讜谞讜转 讜讙' 讗讞专讜谞讜转 讗讬谉 诪砖转谞讬谉 诇注讜诇诐. 讜谞专讗讛 诇注谞"讚 诇讬讬砖讘 诪砖讜诐 讚讘讘专讻讜转 驻专拽 讗讬谉 注讜诪讚讬谉 讗诪专讬谞谉 讚讛谞讱 讙' 专讗砖讜谞讜转 讛诐 住讬驻讜专 砖讘讞讜 砖诇 诪拽讜诐 讜讘诪讙讬诇讛 讘讛讱 讘专讬讬转讗 砖讛讘讗转讬 诪住讬拽 讛转诐 诪讻讗谉 讜讗讬诇讱 讗住讜专 诇住驻专 讘砖讘讞讜 砖诇 诪拽讜诐 讜诪驻讬拽 诇讛 诪拽专讗 讚讻转讬讘 诪讬 讬诪诇诇 讙讘讜专讜转 讛' 讬砖诪讬注 讻诇 转讛诇转讜. 讜诇讻讗讜专讛 驻砖讟讗 讚拽专讗 诪砖诪注 讚讗讬谉 讗讬住讜专 讗诇讗 讘讛谞讱 讘专讻讜转 砖讛谉 砖讘讞讜 砖诇 诪拽讜诐 讜讗"讻 诇驻"讝 住讚"讗 讚讻讬讜谉 讚讘专"讛 诪讝讻讬专讬谉 诪诇讻讬讜转 讝讻专讜谞讜转 讜砖讜驻专讜转 诪讛谞讱 拽专讗讬 讚诪讬讬转讬 讛讻讗 讜讗讜转谉 讛讘专讻讜转 讛诐 住讬驻讜专 砖讘讞讜 砖诇 诪拽讜诐 讗"讻 讬砖 住讘专讗 诇讜诪专 讚砖讜讘 讗讬谉 诇讛讝讻讬专 讗讘讜转 讜讙讘讜专讜转 讜拽讚讜砖讜转 讚讗"讻 诪讜住讬祝 诇住驻专 讘砖讘讞讜 砖诇 诪拽讜诐 讜讘讛谞讱 讙' 讚诪诇讻讬讜转 讝讻专讜谞讜转 讜砖讜驻专讜转 诇讞讜讚 住讙讬 诪砖"讛 讗砖诪注讬谞谉 讛讻讗 讚讗驻"讛 爪专讬讱 诇讛讝讻讬专 讗讜转谉 讙' 专讗砖讜谞讜转 讻讬讜谉 砖讻讘专 谞转讬住讚讜 讘讻诇 转驻诇讜转 专"讛 诪讛讛讜讗 拽专讗 讚讛讘讜 诇讛' 讘谞讬 讗诇讬诐 讜注讬讬谉 诪"砖 讘讝讛 讘讞讬讚讜砖讬 讘专讻讜转 讘驻' 转驻诇转 讛砖讞专 (讘专讻讜转 讚祝 讻"讟) 讙讘讬 讛谞讬 讝' 讚砖讘转 讜讛谞讱 讟' 讚专"讛 讻谞讙讚 诪讬 讜注讬讬谉 讙"讻 诪"砖 砖诐 讘诇砖讜谉 讛转讜住' 讘讚"讛 诪驻谞讬 砖讬讻讜诇 诇讜诪专:


讘诪砖谞讛 讗讬谉 诪讝讻讬专讬谉 讻讜' 诪转讞讬诇 讘转讜专讛 讜诪砖诇讬诐 讘谞讘讬讗 讜讛拽砖讜 讘转讜住驻转 讚讘讻诇 讚讜讻转讗 诪砖诪注 讚谞讘讬讗讬诐 注讚讬祝 诪讻转讜讘讬诐 讻讜' 注讬讬谉 诪"砖 讘讚讘专讬讛' 诪"砖 讘讝讛 注讚 住讜祝 讛讚讬讘讜专. 讜诇讜诇讬 讚讘专讬讛诐 讛讬讛 谞"诇 诪砖讜诐 讚诇注讬诇 讘住诪讜讱 讗砖讻讞谉 讚专' 讗诪专 砖转拽谞讜 注砖专讛 驻住讜拽讬诐 讻谞讙讚 注砖专讛 讛讬诇讜诇讬诐 讜专讘 讬讜住祝 讗诪专 讻谞讙讚 注砖专转 讛讚讘专讜转 讜专讘讬 讬讜讞谞谉 讗诪专 讻谞讙讚 注砖专讛 诪讗诪专讜转. 讗"讻 诇驻"讝 讗"砖 讛讗 讚诪转讞讬诇 讘转讜专讛 讜诪砖诇讬诐 讘转讜专讛 讻讬讜谉 讚讗砖讻讞谉 讚讛谞讱 注砖专讛 驻住讜拽讬诐 谞转拽谞讜 讻谞讙讚 砖谞讬 讚讘专讬诐 砖谞讗诪专讜 讘转讜专讛 讜讛讬讬谞讜 注砖专讛 诪讗诪专讜转 讜注砖专转 讛讚讘专讜转 讗"讻 诪讛"讟 讙讜驻讗 诪拽讚讬诪讬诐 讛讻讗 讻转讜讘讬诐 诇谞讘讬讗讬诐 讻讬讜谉 讚讛谞讱 注砖专讛 驻住讜拽讬诐 谞转拽谞讜 讙"讻 讻谞讙讚注砖专讛 讛讬诇讜诇讬诐 砖诇 转讛诇讬诐 讚讛讬讬谞讜 讻转讜讘讬诐 讻谞"诇. 诇讜诇讬 砖讛转讜住驻讜转  讻转讘讜 讘注谞讬谉 讗讞专:





注专讜讱 诇谞专

讘诪转谞讬转谉 讜讻讜诇诇 诪诇讻讬讜转 注诪讛谉: 谞专讗讛 砖讟注诐 专讬讘"谞 讛讜讗 讻讬讜谉 砖诪诇讻讬讜转 讛讜讗 诇讛诪诇讬讱 讜诇讛拽讚讬砖 砖诐 讛拽讘"讛 讛讜讗 诪注讬谉 拽讚讜砖转 讛砖诐 诇讻谉 讻讜诇诇 注诪讛谉 讗讘诇 诪讻"诪 讗讬谞讜 转讜拽注 砖诇讗 诇讛驻住讬拽 讘拽讚讜砖转 讛讬讜诐 讘讬谉 转拽讬注讜转 诪诇讻讬讜转 诇讝讻专讜谞讜转 讗讘诇 专"注 住讜讘专 砖讗注驻"讬 砖诪诇讻讬讜转 讛讜讗 诪注讬谉 拽讚讜砖转 讛砖诐 讜诇讗 诪注讬谉 拽讚讜砖转 讛讬讜诐 诪讻"诪 注讚讬祝 讟驻讬 诇讻诇讜诇 注诐 拽讚讜砖转 讛讬讜诐 讜诇转拽讜注 诪诇讛讝讻讬专 讜诇讗 诇转拽讜注:



讘讙诪专讗 转"专 诪谞讬谉 砖讗讜诪专讬诐 讗讘讜转: 讛驻"讬 转讬诪讛 诇诪讛 诪讘讬讗 讝讛 讘专"讛 讛专讬 讘讻诇 讛砖谞讛 诪讘专讱 讗讘讜转 讜讙讘讜专讜转 讜拽讚讜砖转 讛砖诐 讜诪讛 砖转讬专抓 讚讛"讗 讻讬讜谉 砖讗讜诪专 诪诇讻讬讜转 讝讻专讜谞讜转 砖讜驻专讜转 诇讗 讬讗诪专 讙' 专讗砖讜谞讜转 讚诪专讘讛 讘砖讘讞讜 砖诇 诪拽讜诐 诇注谞"讚 讗讬谞讜 诪住驻讬拽 讚讗讻转讬 讬拽砖讛 诇诪讛 讞砖讬讘 注讘讜讚讛 讜讛讜讚讗讛 讜讘"讻 砖讛诐 讙"讻 讘讻诇 讛砖谞讛 讜诇讻谉 谞"诇 讚注诇 诪转谞讬转谉 诇"拽 讻讬讜谉 讚驻诇讬讙讬 专讬讘"谞 讜专"注 讘住讚专 讘专讻讜转 砖诇 诪诇讻讬讜转 诇讻谉 谞拽讟 讻诇 讛住讚专 砖诇 砖讗专 讛讘专讻讜转 讙"讻 讜诇讻谉 驻转讞 诪转谞讬转谉 住讚专 讘专讻讜转 讗讜诪专 讗讘讜转 讜讻讜' 讜注诇 讛讘专讬讬转讗 诇"拽 讚讘转讜住驻转讗 讘讗诪转 诇讗 讻转讜讘 讛讱 诪谞讬讬谉 砖讗讜诪专讬诐 讗讘讜转 讜讻讜' 讛讻讗 讗诇讗 驻转讞 专"讗 讗讜诪专 砖讘转讜谉 讝讻专讜谉 讜讻讜' 讻诪讜 讚讗讬转讗 诇拽诪谉 讜诪讛 讚诪讬讬转讬 讛讻讗 讛讜讗 诪讘专讬讬转讗 讚诪讙讬诇讛 讜讗讬讬讚讬 讚诪驻专砖 诪谞讬讬谉 砖讗讜诪专讬诐 诪诇讻讬讜转 讝讻专讜谞讜转 砖讜驻专讜转 诪讬讬转讬 讙"讻 讘讙诪专讗 诪讛 讚讗讬转讗 讘讘专讬讬转讗 讚诪讙讬诇讛 诪谞讬讬谉 砖讗讜诪专讬诐 讗讘讜转 诪讚讛讝讻讬专 讝讛 讘诪转谞讬转谉 讚讻讗谉. 砖讜讘 讘讗 诇讬讚讬 讛专讬讟讘"讗 讜专讗讬转讬 砖讛注讬专 讙"讻 注诇 拽讜砖讬讗 讝讜 注"砖 讜讛谞诇注谞"讚 讻转讘转讬:



讗诪专 诇讜 专"注 诪驻谞讬 诪讛: 诇注谞"讚 讬砖 诇讜诪专 讚专"讗 讜专"注 讘讛 驻诇讬讙讬 讚讛谞讛 讘讞讙讬讙讛 (讚祝 讬"讞) 讗讬转讗 专"注 讗讜诪专 讗讬谞讗 爪专讬讱 讜讻讜' 诇诇诪讚讱 砖讗住讜专 讘注砖讬讬转 诪诇讗讻讛 注"砖 讜讚专砖讛 讝讜 讗转讬讗 诪诪讛 讚讻转讬讘 讗诇讛 诪讜注讚讬 讛' 诪拽专讗讬 拽讜讚砖 讜讙讜' 讚讚专砖 专"注 注诇 讗讬住讜专 注砖讬讬转 诪诇讗讻讛 讘讞讛"诪 讻谞专讗讛 诪讚讘专讬 专砖"讬 砖诐 讜注"砖 讘讟"讗 砖驻讬' 讙"讻 讛讻讬 讜诇讻讗讜专讛 拽砖讛 讚专"注 住讜转专 讗转 注爪诪讜 讚讛讻讗 讚专砖 诪拽专讗讬 拽讜讚砖 注诇 拽讚讜砖转 讛讬讜诐 讜砖诐 讚专砖 讻专"讗 注诇 注砖讬讬转 诪诇讗讻讛 讗诪谞诐 诇拽"诪 砖讛专讬 讙诐 讛讻讗 诇讗 讗诪专 专"注 砖讗讬谉 诇讚专讜砖 讙"讻 诪诪拽专讗讬 拽讜讚砖 讗讬住讜专 诪诇讗讻讛 专拽 砖讗诪专 诇诪讛 诇讗 谞讗诪专 砖讘转讜谉 砖讻转讜讘 专讗砖讜谉 拽讗讬 注诇 诪诇讗讻讛 讜诇讻谉 砖诐 讚讻转讬讘 诪拽专讗讬 拽讜讚砖 讘专讬砖讗 讚专砖 注诇 诪诇讗讻讛 诇讻诇 讛讬诪讬诐 讚谞拽专讗讜 诪讜注讚 讚讙诐 讞讜讛"诪 讘讻诇诇 讜诇驻"讝 讬"诇 讚讙诐 专"讗 讚专砖 讗讬住讜专 诪诇讗讻讛 讘讞讜讛"诪 讻专"注 砖诐 讜谞专讗讛 诇讜 讚讜讞拽 诇讞诇拽 讘讬谉 讚专砖转 诪拽专讗 拽讜讚砖 诇讚专讜砖 讘专"讛 注诇 拽讚讜砖转 讛讬讜诐 讜讘讗诇讛 诪讜注讚讬 讛' 注诇 讗讬住讜专 注砖讬讬转 诪诇讗讻讛 讜诇讻谉 讚专砖 转专讜讜讬讬讛讜 注诇 讗讬住讜专 诪诇讗讻讛 讗讘诇 诇专"注 谞讬讞讗 诇讬讛 诇讚专讜砖 砖讘转讜谉 讚讻转讬讘 专讗砖讜谉 注诇 诪诇讗讻讛 讜讘驻诇讜讙转讗 讚专"讗 讜专"注 讘驻讬' 诪拽专讗讬 拽讚砖 诪爪讗谞讜 讙"讻 注讜讚 驻诇讜讙转讗 讚转谞讗讬 讚诪诪讛 砖讗诪专 专' 讬讜谞转谉 讘讞讙讬讙讛 (砖诐) 转讗诪专 讘讞讜讛"诪 砖拽专讜讬 诪拽专讗 拽讜讚砖 讛讜讗讬诇 讜拽专讜讬 诪拽专讗 拽讜讚砖 讚讬谉 讛讜讗 砖讗住讜专 讘注砖讬讬转 诪诇讗讻讛 谞专讗讛 砖讚专砖 诪拽专讗 拽讜讚砖 注诇 注砖讬讬转 诪诇讗讻讛 讜讘砖讘讜注讜转 (讚祝 讬"讙) 诪讬讬转讬 住驻专讗 讚转谞讬讗 诇讗 讛转注谞讛 讘讜 讜诇讗 拽专讗讜 诪拽专讗 拽讜讚砖 讜注砖讛 讘讜 诪诇讗讻讛 诪谞讬讬谉 讻讜' 讜注"砖 讘专砖"讬 讜转讜住' 讛专讬 砖拽专讗讜 诪拽专讗 拽讜讚砖 拽讚讜砖转 讛讬讜诐 讜讝讛讜 讻讚专砖转 专"注 讻讗谉:



专讘讬 讬讜住讬 讘专"讬 讗讜诪专 讗讬谞讜 爪专讬讱: 诇注谞"讚 讬"诇 讚谞讬讞讗 诇专讘讬 诇讬诇祝 诪住诪讜讻讬谉 讜诇讗 诪拽专讗 讚专"讬 讘专"讬 讚讗讬 诪讛讗 讗转讬讗 讛讜讬 诇讬讛 诇讛拽讚讬诐 讝讻专讜谞讜转 诇诪诇讻讬讜转 砖讛专讬 讻转讬讘 讗谞讬 讛' 讗诇讛讬讻诐 讗讞专 讜讛讬' 诇讻诐 诇讝讻专讜谉 诇讻谉 谞讬讞讗 诇讬讛 诇专讘讬 诇讬诇祝 诪住诪讬讻讜转 讗谞讬 讛' 讗诇讛讬讻诐 诇拽专讗 讚讘讞讜讚砖 讛砖讘讬注讬 讚讘驻住讜拽 讝讛 讻转讜讘讬诐 讻住讚专 讗谞讬 讛' 讗诇讛讬讻诐 诇诪诇讻讬讜转 讝讻专讜谉 诇讝讻专讜谞讜转 讜转专讜注讛 诇砖讜驻专讜转:



诇讻诇 诪拽讜诐 砖谞讗诪专 讘讜 讝讻专讜谞讜转: 讛讟"讗 讻转讘 讚讘谞讬谉 讗讘 讝讛 注诇 讻专讞讱 诇讗 拽讗讬 专拽 注诇 讬讜讛"讻 砖诇 讬讜讘诇 砖讛专讬 讘转注谞讬讜转 砖谞讗诪专 讘讜 讜谞讝讻专转诐 诇驻谞讬 讛' 讗诇讛讬讻诐 砖讛专讬 讘转注谞讬讜转 诇讗 讛讬讜 转讜拽注讬诐 诪诇讻讬讜转 讚讘转注谞讬转 (驻"讘) 讗讬转讗 专拽 讝讻专讜谞讜转 讜砖讜驻专讜转 讜诇注谞"讚 诇讗 讬讚注转讬 讗讬讱 讬砖 诇驻专砖 讛讱 讻诇 诪拽讜诐 砖谞讗诪专 讘讜 讝讻专讜谞讜转 诇讬讜讛"讻 砖诇 讬讜讘诇 砖讛专讬 砖诐 诇讗 谞讗诪专 讝讻专讜谉 讜讗诐 讘诪讛 砖讛讜讗 讘讻诇诇 诪讜注讚讬讻诐 讻诪讜 砖讻转讘 讛讟"讗 诇讗 砖讬讬讱 讘讝讛 讻诇 诪拽讜诐 砖谞讗诪专 讝讻专讜谞讜转 讗诇讗 讛讻讬 讛"诇 诇诪讬诪专 诪讛 转"诇 讗谞讬 讛' 讗诇讛讬讻诐 诇诇诪讚讱 砖讬讛讬讛 诪诇讻讬讜转 注诪讛诐 砖讛专讬 专拽 注诇 讝讻专讜谉 砖讘驻住讜拽 讝讛 拽讗讬 讜诇讻谉 谞诇注谞"讚 讚诇讗 讻讟"讗 讗诇讗 讚诪讛 讚拽讗诪专 专"讬 讘专"讬 诇讻诇 诪拽讜诐 砖谞讗诪专 讘讜 讝讻专讜谞讜转 拽讗讬 注诇 转注谞讬转 讙"讻 讜住"诇 讚讘转注谞讬讜转 讙"讻 转拽注讜 诇诪诇讻讬讜转 讗讜 讚住"诇 讻讗讘讬讜 专讘讬 讬讛讜讚讛 讚讗诪专 讘转注谞讬转 砖诐 (讚祝 讟"讜) 讚讙诐 讝讻专讜谞讜转 讜砖讜驻专讜转 诇讗 讛讬讜 诪讝讻讬专讬诐 讗诇讗 专注讘 讻讬 讬讛讬讛 讘讗专抓 讜讻讜' 讜诪转谞讬转谉 讚转注谞讬转 讚诇讗 讞砖讬讘 专拽 讝讻专讜谞讜转 讜砖讜驻专讜转 讗转讬讗 讻专讘讬 讚讬诇讬祝 诪住诪讬讻讜转 讚讗谞讬 讛' 讗诇讛讬讻诐 诇讞讚砖 讛砖讘讬注讬 讚诪讝讛 诇讗 讬讚注谞讜 专拽 砖诇 专"讛 讜砖诇 讬讜讛"讻 砖诇 讬讜讘诇 讚讬诇驻讬谞谉 诪讙讝"砖 讜诪讛讬拽砖 诪讛讚讚讬 讻讚讗诪专讬谞谉 诇拽诪谉 (讚祝 诇"讚) 讜注诇 转注谞讬讜转 诇讬转 诇谉 拽专讗 讜注讜讚 讬"诇 砖讛专讬 讘转注谞讬转 砖诐 谞讗诪专 讚转拽注讜 讘讘专讻讛 砖诇 讙讜讗诇 讬砖专讗诇 拽讜讚诐 砖转拽注讜 诇讝讻专讜谞讜转 讜砖讜驻专讜转 讜讬砖 诇讜诪专 讚讛讬讬谞讜 转拽讬注讛 讚诪诇讻讬讜转 讚诪讛 砖谞拽专讗 讛拽讘"讛 讙讜讗诇 讬砖专讗诇 诪诪诇讬讻讬诐 讗讜转讜 讬砖专讗诇 砖讛讜讗 讛' 讗诇讛讬讛诐 讜讘诇讗"讛 讗谞讬 转诪讛 注诇 讛讟"讗 砖驻砖讬讟讗 诇讬讛 讚讘诪诇讞诪讛 诇讗 转拽注讜 诪诇讻讬讜转 砖讛专讬 讘转注谞讬转 (讚祝 讬"讝) 讗诪专讬谞谉 诇驻讬 砖讗讬谉 讗讜诪专讬诐 讝讻专讜谞讜转 讜砖讜驻专讜转 讗诇讗 讘专"讛 讜讘讬讜讘诇讜转 讜讘砖注转 诪诇讞诪讛 注"砖 诪砖诪注 砖砖讜讬诐 诇讛讚讚讬 讜讻谉 谞专讗讛 诪讚讘专讬 专砖"讬 砖诐 砖讻转讘 讜诇讗 讗转驻专砖 诪谞"诇 讚讗讜诪专 讘专讻讜转 讜驻住讜拽讬 诪诇讻讬讜转 讝讻专讜谞讜转 讜砖讜驻专讜转 讘砖注转 诪诇讞诪讛 注讻"诇. 讛专讬 讚驻砖讬讟讗 诇讬讛 诇专砖"讬 砖讛讬讜 转讜拽注讬诐 诇诪诇讻讬讜转 讜拽讜砖讬转 专砖"讬 诪谞"诇 诇注谞"讚 讬"诇 讚专' 讬讛讜讚讛 住"诇 讻讘谞讜 专' 讬讜住讬 讛讻讗 讜讬诇讬祝 诪讘谞讬谉 讗讘 砖讻诇 诪拽讜诐 砖谞讗诪专 讝讻专讜谞讜转 讙"讻 诪诇讻讬讜转 注诪讛诐 讜讛"讛 讙"讻 诇砖讜驻专讜转 砖讛专讬 砖讜驻专讜转 注"讻 讘拽专讗 讚讜讻讬 转讘讗讜 诪诇讞诪讛 讻转讬讘 讙"讻 讚讗诇"讻 诪谞"诇 讘转注谞讬讜转 砖讜驻专讜转 讜讛拽讜砖讬讗 专拽 诪谞"诇 诪诇讻讬讜转 讜讝讛 讗转讬 诪讘谞讬谉 讗讘 讚讻讗谉 讜讻讬讜谉 讚诇专"讬 讘专"讬 转拽注讜 诇诪诇讻讬讜转 讝讻专讜谞讜转 讜砖讜驻专讜转 讻诪讜 讘专"讛 讜讬讜讛"讻 砖诇 讬讜讘诇 讗诪专讜 讙"讻 讛讘专讻讜转 讜讛驻住讜拽讬诐 讻谉:



诇诪讬诪专讗 讚注讘专讜讛 诇讗诇讜诇: 讗讬谉 诇讛拽砖讜转 讚诇诪讗 讛讬讛 讘注转 砖砖讛讜 讛注讚讬诐 诇讘讗 讜谞讛讙讜 讗讜转讜 讬讜诐 拽讜讚砖 讜诇诪讞专 拽讜讚砖 讚讬砖 诇讜诪专 砖讛专讬 讛诪注砖讛 讛讬讛 讘讬诪讬 专砖讘"讙 讘谞讜 砖诇 专"讙 讚讬讘谞讛 讜讻讘专 诪拽讜讚诐 诪砖讞专讘 讘讛诪"拽 讛转拽讬谉 专讬讘"讝 讚诪拽讘诇讬诐 注讚讜转 讛讞讜讚砖 讻诇 讛讬讜诐 讜注讜讚 讚讗注"讙 讚谞讛讙讜 讗讜转讜 讬讜诐 拽讜讚砖 讜诇诪讞专 拽讜讚砖 诪讻"诪 诇讗 转拽注讜 讜诇讗 讘专讻讜 转驻诇转 诪讜住祝 讘讗讜转讜 讬讜诐 注讚 诇诪讞专 讚讘讝讛 诇讗 砖讬讬讱 拽诇拽讜诇:



专讘 讬讜住祝 讗诪专 讻谞讙讚 注砖专转 讛讚讘专讜转: 注讬讬谉 驻讬专砖 专砖"讬 讜诇注谞"讚 讬"诇 讚诪专 讗诪专 讞讚讗 讜诪专 讗诪专 讞讚讗 讜诇讗 驻诇讬讙讬 讚讟注诐 讚专' 讬讜讞谞谉 讻谞讙讚 注砖专讛 诪讗诪专讜转 砖讬讬讱 注诇 诪诇讻讬讜转 讻讚讗诪专讬谞谉 诇注讬诇 砖讘专讗 讛拽讘"讛 注讜诇诪讜 讜诪诇讱 注诇讬讛诐 讜讟注诐 讚专讘 讬讜住祝 砖讬讬讱 注诇 讝讻专讜谞讜转 注诇 砖诐 讛讻转讜讘 讝讻讜专 讗转 讬讜诐 讗砖专 注诪讚转 讘讞讜专讘 砖谞转谞讜 注砖专转 讛讚讘专讜转 讜讟注诐 讚专讘讬 诇讜讬 讚讛诇诇讜讛讜 讘转拽注 砖讜驻专 砖讬讬讱 注诇 砖讜驻专讜转:



讛讬 谞讬谞讛讜 讜讬讗诪专 讚讘专讗砖讬转: 讛讬"转 讛拽砖讛 讚注诇 诪转谞讬转谉 讚讗讘讜转 讘注砖专讛 诪讗诪专讜转 谞讘专讗 讛注讜诇诐 讛"诇 诇讛拽砖讜转 讻谉 讜讗讬讱 砖讬讬讱 讝讛 诇讛讗 讚专' 讬讜讞谞谉 讜诪讛 砖转讬专抓 讘砖诐 讬"诪 讚注诇 诪转谞讬转谉 讬"诇 讻谞讗诪专 讘讝讜讛专 讜讬讗诪专 讛' 讗诇讛讬诐 诇讗 讟讜讘 讛讬讜转 讛讗讚诐 诇讘讚讜 讛讜讗 诪讗诪专 讛注砖讬专讬 讗讘诇 诪专' 讬讜讞谞谉 砖讗诪专 砖讘讛谉 谞讘专讗 讛注讜诇诐 驻专讬讱 砖驻讬专 讚诇讬讻讗 诇诪讬诪专 讚讛讱 讜讬讗诪专 讛' 讗诇讛讬诐 讛讜讗 讛注砖讬专讬 讚注"讬 讚讬讘讜专 讝讛 诇讗 讛讬讛 讛讘专讬讗讛 注讻"讚 讜诇讗 讛讘谞转讬 砖讛专讬 讜讬讗诪专 讗诇讛讬诐 谞注砖讛 讗讚诐 讛讜讗 讜讚讗讬 讘讻诇诇 讛注砖专讛 诪讗诪专讜转 讜讛诇讗 讙诐 注"讬 讚讬讘讜专 讝讛 诇讗 讛讬讛 讛讘专讬讗讛 讚讗讞"讻 讻转讬讘 讜讬讘专讗 讗诇讛讬诐 讗转 讛讗讚诐 讜诪"砖 讘专讬讗转 讗讚诐 诪讘专讬讗转 讞讜讛 讚讘砖谞讬讛诐 讻转讬讘 讘转讞诇讛 讛讚讬讘讜专 讜讗讞"讻 讛讘专讬讗讛 讗讘诇 诇注谞"讚 讗讬谉 讻讗谉 拽讜砖讬讗 讚讬"诇 讚讘讗诪转 诇讗 注诇 专' 讬讜讞谞谉 讗诇讗 注诇 诪转谞讬转谉 拽讜砖讬转讜 讗诇讗 讻讬讜谉 讚注诇 讗讘讜转 讗讬谉 讙诪专讗 住讬讚专 讛拽讜砖讬讗 讻讗谉 讜注讬讬谉 讘住讜讻讛 (讚祝 讬"讚) 砖讻转讘 专砖"讬 讻注讬谉 讝讛 诇注谞讬谉 拽讜砖讬讗 注诇 诪转谞讬转谉 讚住讚专 讟讛专讜转:



讘讚讘专 讛' 砖诪讬诐 谞注砖讜: 讛讟"讗 讛拽砖讛 讛专讬 讘讻转讜讘讜转 (讚祝 讛讬) 讗诪专讬谞谉 讙讚讜诇讬诐 诪注砖讛 爪讚讬拽讬诐 讜讻讜' 讚讗诇讜 讘诪注砖讛 砖诪讬诐 讜讗专抓 讻转讬讘 讗祝 讬讚讬 讬住讚讛 讗专抓 讜讬诪讬谞讬 讟驻讞讛 砖诪讬诐 讜讻讜' 讗诇诪讗 砖诪讬诐 讜讗专抓 讘讬讚讬诐 谞讘专讗讜 讜诇讗 讘诪讗诪专 讘诇讘讚 讜讛谞讬讞 讘拽讜砖讬讗 讜诇注谞"讚 诇拽"诪 注驻"讬 讙诪专讗 讚讞讙讬讙讛 (讚祝 讬"讘) 讚讗诪专讬谞谉 砖诐 拽砖讬讗 拽专讗讬 讗讛讚讚讬 讗诪专 专"诇 讻砖谞讘专讗讜 讘专讗 砖诪讬诐 讜讗讞"讻 讘专讗 讗专抓 讜讻砖谞讟讛 谞讟讛 讛讗专抓 讜讗讞"讻 谞讟讛 砖诪讬诐 注"砖 讛专讬 讚诪讜拽讬 拽专讗 讚诪拽讚讬诐 讗专抓 诇砖诪讬诐 注诇 讛谞讟讬讛 讜讗"讻 讙诐 拽专讗 讚讬讚讬 讬住讚讛 讗专抓 讜讬诪讬谞讬 讟驻讞讛 砖诪讬诐 讗讬讬专讬 讘谞讟讬讬' 讜讝讛 谞拽专讗 诪注砖讬 讬讚讬 讛拽讘"讛 讗讘诇 讛讘专讬讗讛 砖讻转讜讘 讘专讗砖讬转 讘专讗 讗诇讛讬诐 讗转 讛砖诪讬诐 讜讗转 讛讗专抓 讛讬讛 讘诪讗诪专:



讘诪转谞讬转谉 讗讬谉 诪讝讻讬专讬谉 讝讻专讜谉: 讛讬"转 讛拽砖讛 诇诪讛 讛讝讻讬专 讝讻专讜谉 拽讜讚诐 诪诇讻讜转 讗讻谉 讻讘专 转讬专抓 讛转讜住' 讬讜"讟 砖讛讜讗 诇砖讜谉 谞讜驻诇 注诇 诇砖讜谉 讻讬讜谉 讚讗诪专 讗讬谉 诪讝讻讬专讬谉 讗讻谉 讝讛 讙讜驻讗 爪专讬讱 讟注诐 诇诪讛 讗诪专 讗讬谉 诪讝讻讬专讬谉 讜诇讗 讗讬谉 讗讜诪专讬诐 讜讬"诇 讚拽诪"诇 讚讗驻讬诇讜 讗诪专 讛注砖专讛 驻住讜拽讬诐 讻讛诇讻转谉 讜专爪讛 诇讛讜住讬祝 砖诇 驻讜专注谞讜转 讙"讻 讗注驻"讬 砖诪讜转专 诇讛讜住讬祝 注诇 讛注砖专讛 驻住讜拽讬诐 讻诪砖"讻 讛专讗砖讜谞讬诐 诪讻"诪 诇讗 讬讝讻讬专 砖诇 驻讜专注谞讜转 讚讘讝讛 砖讬讬讱 讬讜转专 诇砖讜谉 讛讝讻专讛 讻讚讗诪专讬谞谉 诇拽诪谉 讘讙诪专讗 讗讚讻讜专讗 专讬转讞讗 诇讗 诪讚讻专讬谞谉. 讜讻谉 讬砖 诇驻专砖 讘诪讛 讚讗诪专 诇拽诪谉 讗讬谉 诪讝讻讬专讬谉 讝讻专讜谉 砖诇 讬讞讬讚 砖讗讬谉 诪讝讻讬专讬谉 讗驻讬诇讜 诇讬讜转专 诪谉 讬' 驻住讜拽讬诐:



讘转讜住' 讚"讛 诪转讞讬诇. 讜讬"诇 诪砖讜诐 讚拽专讗讬 讚转讛诇讬诐 诪砖诇讬 讜讗讬讜讘 拽讚诪讜 诇谞讘讬讗讬诐: 诇讻讗讜专讛 讗讬谉 讝讛 诪住驻讬拽 砖讛专讬 讬讛讜砖注 砖讜驻讟讬诐 讜诪拽爪转 砖诪讜讗诇 拽讚诪讜 诇转讛诇讬诐 诪砖诇讬 讜讗讬谉 诇讜诪专 讚讻转讜讘讬诐 拽讚诪讜 讻诇诐 诇谞讘讬讗讬诐 讚讝"讗 砖讛专讬 诪讙讬诇转 讗住转专 注讝专讗 讚谞讬讗诇 讜讚"讛 讗讞专讜 诇谞讘讬讗讬诐 讗讘诇 讬"诇 讘讬砖讜讘 拽讜砖讬转 讛转讜住' 讻讬讜谉 讚讛驻住讜拽讬诐 砖诪讝讻讬专讬诐 诪讻转讜讘讬诐 讛诐 专拽 诪转讛诇讬诐 讜讛驻住讜拽讬诐 诪谞讘讬讗讬诐 讛诐 诪讬砖注讬讛 讬专诪讬讛 讝讻专讬讛 诇讻谉 诪讝讻讬专 讻转讜讘讬诐 拽讜讚诐 诇谞讘讬讗讬诐 讻讬讜谉 讚讚讜讚 拽讚诐 诇谞讘讬讗讬诐 讛讗诇讛 讜讗讜诇讬 讝讛 讙"讻 讻讜讜谞转 讛转讜住' 讜讛专讗"砖 讚讗诪专讬 诇讗 讛讝讻讬专 专拽 诪转讛诇讬诐 砖讗诪专讜 讚讜讚 讗讘诇 诇讗 讬讚注转讬 诇讗讬讝讛 爪讜专讱 讛讝讻讬专讜 讚诪砖诇讬 讗讬讜讘 拽讚诪讜 诇谞讘讬讗讬诐 砖讗注驻"讬 讚讗诐 讬专爪讛 讬讻讜诇 诇讛讝讻讬专 讙诐 诪讗诇讛 驻住讜拽讬诐 讛诇讗 讻诪讜 讻谉 讬讻讜诇 诇讛讝讻讬专 讙"讻 诪讬讛讜砖注 砖讜驻讟讬诐 砖诪讜讗诇 砖拽讚诪讜 诇讻转讜讘讬诐 讗讜 诪讚谞讬讗诇 注讝专讗 讚"讛 砖讗讞专讜 诇谞讘讬讗讬诐:





爪诇"讞

